Kannada-LLM-Labs/Wikipedia-Kn huggingface dataset:
ಚಿದಂಬರ ಸ್ವಾಮಿಗಳು

ಗುಬ್ಬಿಯ ಶ್ರೀ ಶ್ರೀ. ಚಿದಂಬರ  ಸ್ವಾಮಿಗಳು, 
[೦೫-೦೨-೧೮೯೭-]

ತಂದೆತಾಯಂದಿರು ಮತ್ತು ಬಾಲ್ಯ
ಇವರು ಚಿದಂಬರ ಮತ್ತು  ಗೋದಾವರಿ ಶಿಷ್ಯ  ಪರಂಪರೆಗೆ, ಸೇರಿದವರು. ಈ ಶಿಷ್ಯ ಸಂಪತ್ತು ಇಡೀ ಭಾರತ ದೇಶದಲ್ಲಿ ಪ್ರಸಾರದಲ್ಲಿದೆ. 'ಭಕ್ತಿಯೋಗ'ವೇ ಇದರ ಮೂಲ ಸಂಪತ್ತು. ಚಿದಂಬರರು ತಮ್ಮ ಪೂರ್ವಾಶ್ರಮದಲ್ಲಿ 'ಪೋಸ್ಟ್ ಮಾಸ್ಟರ್' ಕೆಲಸದಲ್ಲಿದ್ದರು. ಅವರು ತುಮಕೂರು ಜಿಲ್ಲೆ, ಸೆಟ್ಟಿಹಳ್ಳಿಯಲ್ಲಿ  ವಾಸವಾಗಿದ್ದ, ತಿಮ್ಮಪ್ಪನವರ ಪುತ್ರರು. ಹಳ್ಳಿ ಪೋಸ್ಟ್ ಆಫೀಸಿನಲ್ಲಿ ಕೆಲಸ ಮಾಡುತ್ತಿದ್ದರು.ಚಿಕ್ಕವಯಸ್ಸಿನಲ್ಲೇ ಮದುವೆಯಾಗಿದ್ದ ಅವರ ಹೆಂಡತಿ ಮರಣಹೊಂದಿದರು. ಬಡತನ. ೪೦ ವರ್ಷಗಳ ನಂತರ ಗೌರಮ್ಮ ನವರ  ಜೊತೆ ಮದುವೆಯಾಯಿತು. ನರಸಿಂಹಪುರಕ್ಕೆ  ವರ್ಗವಾಗಿ  ಬಡ್ತಿಯೂ ಸಿಕ್ಕಿತು. ಅವರಿಗೆ ವೆಂಕಟ್ರಾಮಯ್ಯ ನೆಂಬ ಮಗ, ದುರ್ಮುಖನಾಮ ಸಂವತ್ಸರದ  ಮಾಘ ಶುದ್ಧ ಚತುರ್ಥಿ, (೦೫-೦೨-೧೮೯೭) ರಲ್ಲಿ ಜನಿಸಿದನು. ತಿಮ್ಮಪ್ಪ ನವರು ಒಳ್ಳೆಯ ಜ್ಯೋತಿಷಿಗಳೂ  ಆಗಿದ್ದರು. ಆಗ ಆ ಊರಿಗೆ ಹೊಸದಾಗಿ ಬಂದ ಮುನ್ಸಿಫರಾದ ಬಿ. ವೆಂಕಟಾಚಾರ್ ಎಂಬ ಲೇಖಕರ, ಅನುವಾದಕರ ಪರಿಚಯವಾಯಿತು. ಆಗಿನ ಕಾಲದ ಬೆಂಗಾಲಿ ಜನಪ್ರಿಯ ಕಾದಂಬರಿಗಳಾದ, ದೇವಿ ಚೌಧುರಾನಿ, ಆನಂದಮಠ್, ವಿಷವೃಕ್ಷ, ಗಳಂತಹ ಸುಪ್ರಸಿದ್ಧ ಕಾದಂಬರಿಗಳನ್ನು ಕನ್ನಡದಲ್ಲಿ ತರ್ಜುಮೆಮಾಡಿ ಅವುಗಳನ್ನು ಪ್ರಕಟಿಸಿದರು. ಇವರ ಪರಿಚಯ  ತಿಮ್ಮಪ್ಪನವರ ಪರಿವಾರಕ್ಕಾದದ್ದು ಒಂದು ಸುಯೋಗವೇ ಸರಿ.

ವಿದ್ಯಾಭ್ಯಾಸ, ಮತ್ತು ವೈವಾಹಿಕಜೀವನ
ವೆಂಕಟರಮಣ ಓದಿನಲ್ಲಿ  ಆಸಕ್ತಿ ತೋರಿಸಲಾರಂಭಿಸಿದ. ೧೯೦೬ ರಲ್ಲಿಎಲ್.ಎಸ್.ಪಾಸಾಯಿತು. ಮುಂದೆ ಲಿಂಗಮ್ಮ ಎಂಬ ಸಾಧ್ವಿಯ ಜೊತೆ ಮದುವೆಯೂ ಆಯಿತು. ಆ ದಂಪತಿಗಳಿಗೆ ಒಂದು ಗಂಡು ಮಗುವಾಯಿತು. ಆದರೆ ಅವರ ಪತ್ನಿ ಉಳಿಯಲಿಲ್ಲ. ಇದರಿಂದ ವೆಂಕಟರಮಣರಿಗೆ ಜೀವನದಲ್ಲಿ ವಿರಕ್ತಿ ತಲೆದೋರಿತು.

ಅಧ್ಯಾತ್ಮದಲ್ಲಿ ವಿಶೇಷ ಒಲವು
ಅದೇ ಸಮಯದಲ್ಲೇ ಆ ಊರಿಗೆ ಶ್ರೀ ನಾರಾಯಣ ಮಹಾರಾಜರೆಂಬ ಸನ್ಯಾಸಿಗಳು ಬಂದರು. ಅವರ ಒಡನಾಟದಿಂದ ವೆಂಕಟರಮಣನ ಜೀವನದಲ್ಲಿ ಅಧ್ಯಾತ್ಮದ  ಬೀಜ ಅಂಕುರಿಸಿತು. ಅವನೇ ಮುಂದೆ 'ಚಿದಂಬರ' ನೆಂದು ಹೆಸರುವಾಸಿಯಾದನು. ಪೋಸ್ಟ್ ಆಫೀಸಿನಲ್ಲಿ ಅವರು ಪೋಸ್ಟ್ ಮಾಸ್ಟರ್ ಆಗಿ ಕೆಲಸ ಮಾಡಿ ನಿವೃತ್ತರಾದರು.

ವೃತ್ತಿಯಿಂದ ನಿವೃತ್ತರಾದ ನಂತರ
ಆ ಕೆಲಸದಿಂದ ನಿವೃತ್ತರಾದ ಬಳಿಕ, ಅಧ್ಯಾತ್ಮದಲ್ಲೇ ತಮ್ಮನ್ನು ಸಂಪೂರ್ಣವಾಗಿ ತೊಡಗಿಸಿಕೊಂಡರು. ಒಮ್ಮೆ ಅವರಿಗೆ ಹಿಮಾಲಯದತ್ತ ಹೋಗಿ ಅಲ್ಲಿ ತಪಸ್ಸನ್ನಾಚರಿಸಿಕೊಂಡು ತಮ್ಮ ಜೀವನದ ಅಂತ್ಯವನ್ನು ಅಲ್ಲೇ ಕಳೆಯಬೇಕೆನ್ನುವ ಹಂಬಲವಿತ್ತಂತೆ. ಆದರೆ ಗುಬ್ಬಿ ಊರಿನ ಜನ ಅವರನ್ನು ಹೊರಗೆ ಹೋಗಲು ಬಿಡದೆ, ತಮ್ಮ ಊರಿನ ಜನರ ಮಾರ್ಗದರ್ಶನ ಮಾಡಿಕೊಂಡು ಅಲ್ಲಿಯೇ ಇರಲು ಒತ್ತಾಯಿಸಿದರು.

ಚಿದಂಬರಾಶ್ರಮದ ಸ್ಥಾಪನೆ
ಆಗ ಅವರು ಊರಿನ ಹೊರಗೆ, 'ಚಿದಂಬರಾಶ್ರಮ'ವನ್ನು ಸ್ಥಾಪಿಸಿದರು. ಬೆಳೆಯುವ ಮಕ್ಕಳಲ್ಲಿ ಭಕ್ತಿ, ಶಿಸ್ತು, ಇವುಗಳನ್ನು ಎಳೆಯವಯಸ್ಸಿನಲ್ಲಿಯೇ ಧಾರೆಯೆರೆಯುವ ಹಂಬಲ ಅವರದು. ಒಂದು 'ಸಂಸ್ಕೃತ ಪಾಠಶಾಲೆ'ಯನ್ನು ಗುಬ್ಬಿಯಲ್ಲಿ ಸ್ಥಾಪಿಸಿದರು. ಅವರ ಆಶ್ರಮದಲ್ಲಿ, ಹೊರಗಿನಿಂದ ಬಂದ ಭಕ್ತಾದಿಗಳ ಮಕ್ಕಳಿಗೆ, ಉಚಿತವಾಗಿ  'ಬ್ರಹ್ಮೋಪದೇಶ'ವನ್ನೂ ಮಾಡಿಸುತ್ತಿದ್ದರು. ಆಶ್ರಮದಲ್ಲಿ  ಭಜನೆ, ಕೀರ್ತನೆ, ಪೂಜೆಗಳು, ಹರಿಕಥೆ, ಪುರಾಣಶ್ರವಣಗಳು ನಿರಂತರವಾಗಿ ನಡೆದುಕೊಂಡು ಬರುತ್ತಿದ್ದವು. ಚಿದಂಬರರು ಮಿತಭಾಷಿಗಳು. ಅವರ ಹೃದಯದಂತೆ, ಅವರ ನುಡಿಗಳೂ ಮಧುರ. ಎಲ್ಲ ವರ್ಗಗಳಿಗೂ ಹಿತವಾಗುವ ಕಾರ್ಯಕ್ರಮಗಳನ್ನು ಹಮ್ಮಿಕೊಂಡು, ಅಲ್ಲಿನ ಎಲ್ಲಾ ನೆರೆಹೊರೆಯ ಪ್ರದೇಶದ ಭಕ್ತಜನರಿಗೆ ಮಾರ್ಗದರ್ಶನ ನೀಡುತ್ತಿದ್ದರು.  'ಅನಾಥಸೇವಾಶ್ರಮ',  ಮಲ್ಲಾಡಿಹಳ್ಳಿ ರಾಘವೇಂದ್ರಸ್ವಾಮಿಗಳು ಚಿದಂಬರ ಸ್ವಾಮಿಗಳಿಗೆ ಅತ್ಯಂತ ಆಪ್ತರು.  ರಾಘವೇಂದ್ರರು, ಈ ವಿಷಯವನ್ನು ತಮ್ಮ ಆತ್ಮ ಚರಿತ್ರೆ, "ಜೋಳಿಗೆ ಪವಾಡ," ದಲ್ಲಿ ದಾಖಲಿಸಿದ್ದಾರೆ.

ರಚಿಸಿದ ಪುಸ್ತಕಗಳು,ಮತ್ತು ಸಂಪಾದಿಸಿ ಪ್ರಕಟಿಸಿದ ಪತ್ರಿಕೆಗಳು
 ೧. 'ಭಗವದ್ಗೀತೆಯ ಸಾರ'('ಗೀತೆ'ಯ ಮೇಲೆ ಒಂದು ಪುಸ್ತಕ,)
 ೨. 'ನಿಷ್ಕಾಮ ಕರ್ಮಯೋಗ'
 ೩. 'ಸೇವಾಸದನ'ವೆಂಬ ಅಧ್ಯಾತ್ಮಿಕ  ಪತ್ರಿಕೆಯನ್ನು, ಬಹಳಕಾಲ ನಡೆಸಿಕೊಂಡು ಬಂದರು.

ಬಾಹ್ಯ ಸಂಪರ್ಕಗಳು

 'ಆಶ್ರಮದ ವೆಬ್ಸೈಟ್' 
 'ಚಿದಂಬರಾಶ್ರಮದ ಬಗ್ಗೆ, ಯು ಟ್ಯೂಬ್ ಗಳು'
 'ಚಿದಂಬರಾಶ್ರಮದ ಬಗ್ಗೆ, ಯು ಟ್ಯೂಬ್ ಗಳು'  

ಮಠಾಧಿಪತಿಗಳು
ವಿರಾಟ

ಮತ್ಸ್ಯದೇಶದ ರಾಜ.ಮಹಾಭಾರತದಲ್ಲಿ ಬರುವ ಮುಖ್ಯ ಪಾತ್ರಗಳಲ್ಲಿ ಒಂದು .ವಿರಾಟನ ಪತ್ನಿ ಸುದೇಷ್ಣೆ. ವಿರಾಟನಿಗೆ ಭೂಮಿಂಜಯ ಅಥವಾ ಉತ್ತರಕುಮಾರನೆಂಬ ಮಗನೂ,ಉತ್ತರೆಯೆಂಬ ಮಗಳೂ ಇದ್ದರು.ಪಾಂಡವರು ೧೨ ವರ್ಷಗಳ ವನವಾಸ ಮುಗಿಸಿ,೧ ವರ್ಷದ ಅಜ್ಞಾತವಾಸ ಮಾಡುವಾಗ ಈತನ ರಾಜ್ಯದಲ್ಲಿ ಬೇರೆ ಬೇರೆ ಹೆಸರುಗಳಿಂದ ಊಳಿಗ ಮಾಡಿಕೊಂಡಿರುತ್ತಾರೆ.ಗೋಗ್ರಹಣ ಯುದ್ಧದ ಬಳಿಕ,ಪಾಂಡವರ ನಿಜಸ್ಥಿತಿ ತಿಳಿದ ಮೇಲೆ,ತನ್ನ ಮಗಳು ಉತ್ತರೆಯನ್ನು ಅರ್ಜುನನ ಮಗ ಅಭಿಮನ್ಯುವಿಗೆ ಮದುವೆ ಮಾಡಿಕೊಡುತ್ತಾನೆ.

ವಿರಾಟ ಮಹಾರಥಿ.ಮಹಾಭಾರತ ಯುದ್ಧದಲ್ಲಿ ಪಾಂಡವರ ಪರವಾಗಿ ಹೋರಾಡುತ್ತಾನೆ.ಯುದ್ಧದ ೧೪ನೆಯ ದಿನ ರಾತ್ರಿ ದ್ರೋಣನಿಂದ ಮಡಿಯುತ್ತಾನೆ.

ಮಹಾಭಾರತ
ಮಹಾಭಾರತದ ಪಾತ್ರಗಳು
ಮೇ ೧

- ಮೇ ತಿಂಗಳ ಮೊದಲನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೨೧ನೇ (ಅಧಿಕ ವರ್ಷದಲ್ಲಿ ೧೨೨ನೇ) ದಿನ.

ಪ್ರಮುಖ ಘಟನೆಗಳು 
 ೧೩೨೮ - ಸ್ಕಾಟ್ಲೆಂಡ್ ಅನ್ನು ಇಂಗ್ಲೆಂಡ್ ಸ್ವತಂತ್ರ ರಾಷ್ಟ್ರವೆಂದು ಗುರುತಿಸಿತು.
 ೧೭೦೭ - ಇಂಗ್ಲೆಂಡ್ ಮತ್ತು ಸ್ಕಾಟ್ಲೆಂಡ್ ಒಂದುಗೂಡಿ ಯುನೈಟೆಡ್ ಕಿಂಗ್‍ಡಮ್ಅನ್ನು ರಚಿಸಿದವು.
 ೧೯೪೫ - ಎರಡನೇ ಮಹಾಯುದ್ಧದಲ್ಲಿ ಸೋವಿಯೆಟ್ ಒಕ್ಕೂಟ ಬರ್ಲಿನ್ ನಗರವನ್ನು ವಶಪಡಿಸಿಕೊಂಡಿತು.
 ೨೦೧೧-ಆಲ್ ಖೈದಾ ಭಯೋದ್ಪಾದಕರ ಸಂಘಟಕರ ಮುಂದಾಳು, ಒಸಾಮ ಬಿನ್ ಲಾಡೆನ್, ನನ್ನು ಅಮೆರಿಕದ ಸೈನ್ಯದ ಕಾರ್ಯಾಚರಣೆಯ ಯೋಧರು, ಪಾಕೀಸ್ತಾನದ ಬಳಿಯ ಅಬ್ಬಟಾಬಾದ್ ನ ಲಾಡೆನ್ ನ ಸ್ವಗೃಹ,ದಲ್ಲಿ  ಕೊಂದ ಮಹತ್ವದ ದಿನ.

ಜನನ 
 ೧೮೫೨ - ಸ್ಯಾಂಟೀಯೇಗೊ ರಮೋನ್ ಎ ಕಹಾಲ್, ಸ್ಪೈನ್ನ ನರವಿಜ್ಞಾನಿ ಮತ್ತು ನೊಬೆಲ್ ಪ್ರಶಸ್ತಿ ವಿಜೇತ.

ನಿಧನ 
 ೧೮೭೩ - ಡೇವಿಡ್ ಲಿವಿಂಗ್‍ಸ್ಟೋನ್, ಸ್ಕಾಟ್ಲೆಂಡ್ನ ಪಾದ್ರಿ.
 ೧೯೦೪ - ಆಂಟೋನಿನ್ ಡ್ವೊರಾಕ್, ಚೆಕ್ ಗಣರಾಜ್ಯದ ಸಂಗೀತ ನಿರ್ದೇಶಕ.

ಹಬ್ಬಗಳು/ಆಚರಣೆಗಳು 
 ವಿಶ್ವದಾದ್ಯಂತ ಕಾರ್ಮಿಕರ ದಿನವಾಗಿ ಆಚರಿಸಲ್ಪಡುತ್ತದೆ.

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಮೇನ ದಿನಗಳು
ಸರಯು

ಸರಯೂ ಭಾರತದ ಒಂದು ಪುರಾತನ ನದಿ. ಇದು ಇಂದಿನ ಉತ್ತರ ಪ್ರದೇಶದ ಗೋಗ್ರ (Gogra) ನದಿಯೇ ಎಂದು ಊಹಿಸಲಾಗಿದೆ. ಅಯೋಧ್ಯೆ ಇದರ ದಡದಲ್ಲಿದೆ. ರಾಮಾಯಣದ ಶ್ರೀರಾಮ ರಾಜ್ಯವಾಳಿದ್ದು ಇದೇ ಸರಯೂತೀರದ ಅಯೋಧ್ಯೆಯಲ್ಲಿ. ಇದು ಹಿಮಾಲಯ ಪರ್ವತದ ಒಂದು ಸರೋವರದಲ್ಲಿ ಹುಟ್ಟಿ, ಪ್ರವಹಿಸುವುದರಿಂದ ಇದಕ್ಕೆ ಸರಯೂ ಎಂಬ ಹೆಸರು ಬಂದಿದೆ. ಶ್ರೀರಾಮ ತನ್ನ ಅವತಾರವನ್ನು ಸಮಾಪ್ತಿಗೊಳಿಸುವಾಗ, ತನ್ನ ಪರಿವಾರದೊಂದಿಗೆ ಸರಯೂ ನದಿಯಲ್ಲಿ ಮುಳುಗಿದನೆಂಬ ವಿವರಣೆ ಉತ್ತರ ರಾಮಾಯಣದಲ್ಲಿ ಬರುತ್ತದೆ.

ಭಾರತದ ನದಿಗಳು
ಪುರಾಣಗಳು

ಪುರಾಣಗಳು ಪುರಾತನ ಹಿಂದೂ ಧರ್ಮದ ಒಂದು ಸಾಹಿತ್ಯ ಪ್ರಕಾರ, ಇವು ವೇದಗಳಲ್ಲಿ ವರ್ಣಿಸಲಾದ ರಹಸ್ಯ,ಅರ್ಥಗಳನ್ನು ವಿವರವಾಗಿ ಬೋಧಿಸುವ ಗ್ರಂಥಗಳು. ಪುರಾಣಗಳಲ್ಲಿ ಮಹಾ ಪುರಾಣವೆಂದೂ, ಉಪ ಪುರಾಣವೆಂದೂ ಎರಡು ಭೇದಗಳಿವೆ. ಪುರಾಣಗಳನ್ನು ಅನೇಕ ಮಂದಿ ಮಹರ್ಷಿಗಳು ಬೇರೆ ಬೇರೆ ಕಾಲಗಳಲ್ಲಿ ರಚಿಸಿದರು. ಮಹಾಭಾರತ ಮತ್ತು ರಾಮಾಯಣಗಳು ಐತಿಹಾಸಿಕ ಮಹಾಕಾವ್ಯಗಳು, ಹಾಗಾಗಿ ಇವು ಪುರಾಣಗಳಲ್ಲಿ ಸೇರಿಲ್ಲ.

ಮಹಾಪುರಾಣಗಳು
ಮಹಾಪುರಾಣಗಳು ೧೮. ಮಹಾಪುರಾಣಗಳು ಮತ್ತು ಅವುಗಳ ಗ್ರಂಥ ಪರಿಮಾಣ (೩೨ ಅಕ್ಷರಗಳುಳ್ಳ ಒಂದು ಅನುಷ್ಟುಪ್ ಶ್ಲೋಕಕ್ಕೆ ಗ್ರಂಥವೆಂದು ಹೆಸರು.) 
೧೮ ಮಹಾಪುರಾಣಗಳು ಹೀಗಿವೆ:-
ಮದ್ವಯಂ ಭದ್ವಯಂ ಚೈವ ಬ್ರತ್ರಯಂ ವಚತುಷ್ಟಯಂ|
ಅ ನಾ ಪ ಲಿಂ ಗ ಕೂ ಸ್ಕಾನಿ ಪುರಾಣಾನಿ ಪ್ರಚಕ್ಷತೇ||
ಅಂದರೆ:-ಅಷ್ಟಾದಶಪುರಾಣಗಳು
ಮಕಾರಾದಿಯಾಗಿ ಎರಡು 1) ಮತ್ಸ್ಯ ಮತ್ತು 2) ಮಾರ್ಕಂಡೇಯ ಭಕಾರಾದಿಯಾಗಿ ಎರಡು- 3) ಭವಿಷ್ಯ ಮತ್ತು 4) ಭಾಗವತ; ಬ್ರಕಾರಾದಿಯಾಗಿ ಮೂರು- 5) ಬ್ರಹ್ಮಾಂಡ, 6) ಬ್ರಹ್ಮವೈವರ್ತ, ಮತ್ತು 7) ಬ್ರಾಹ್ಮ; ವಕಾರಾದಿಯಾಗಿ ನಾಲ್ಕು- 8) ವಾಮನ, 9) ವರಾಹ, 10) ವಿಷ್ಣು ಮತ್ತು 11) ವಾಯು; 13) ಅಗ್ನಿ, 13) ನಾರದ, 14) ಪದ್ಮ, 15) ಲಿಂಗ, 16) ಗರುಡ, 17) ಕೂರ್ಮ, 18) ಸ್ಕಂದ.
ಸಾಂಪ್ರದಾಯಿಕ ಗಣನೆಯ ಮೇರೆಗೆ ಬ್ರಾಹ್ಮ, ವೈಷ್ಣವ, ವಾಯವ್ಯ, ಭಾಗವತ, ನಾರದೀಯ, ಮಾರ್ಕಂಡೇಯ, ಆಗ್ನೇಯ, ಭವಿಷ್ಯ, ಬ್ರಹ್ಮವೈವರ್ತ, ಮತ್ಸ್ಯ, ವರಾಹ, ಲೈಂಗ, ಸ್ಕಾಂದ, ವಾಮನ, ಕೌರ್ಮ, ಗಾರುಡ ಮತ್ತು ಬ್ರಹ್ಮಾಂಡಗಳೆಂಬುವೇ 18 ಮಹಾಪುರಾಣಗಳು. ಈ ಪಟ್ಟಿಯಲ್ಲಿ ವಾಯವ್ಯಕ್ಕೆ ಬದಲಾಗಿ ದೇವೀಭಾಗವತವನ್ನೂ ಸೇರಿಸಿದ ಪಾಠಾಂತರಗಳಿವೆ. ಆದರಿವು ವಾಸ್ತವಿಕವಾಗಿ ಉಪಪುರಾಣಗಳು. ಹರಿವಂಶವನ್ನೂ ಅಷ್ಟಾದಶಪುರಾಣಗಳ ಜೊತೆಗೆ ಸೇರಿಸುವವರಿದ್ದಾರೆ. ಅದು ಅಷ್ಟೇನೂ ಉಚಿತವಲ್ಲ.

ಪುರಾಣಗಳ ಪಟ್ಟಿ

ಹೆಚ್ಚಿನ ಓದಿಗೆ 
ಸೃಷ್ಟಿ ಮತ್ತು ಪುರಾಣ
 Puranas : Their Classification and Contents
Which is the oldest of all Purāṇas? According to the list of Purāṇas provided in A Concise Encyclopaedia Of Hinduism - Volume 2 by Swami Harshananda, Vāyu Purāṇa from A.D. 200 appears to be the oldest. 
Timeline of Hindu texts 
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಅಷ್ಟಾದಶಪುರಾಣಗಳು

ಉಲ್ಲೇಖಗಳು 
ಪುರಾಣ
ಹಿಂದೂ ಧರ್ಮ
ಸಂಸ್ಕೃತ ಸಾಹಿತ್ಯ
ಹೂವಿನಹಡಗಲಿ

ಹೂವಿನ ಹಡಗಲಿ ಬಳ್ಳಾರಿ ಜಿಲ್ಲೆಯ ಒಂದು ತಾಲೂಕು ಕೇಂದ್ರ. ಇದು ಬಳ್ಳಾರಿ ಇಂದ ಸುಮಾರು ೧೩೫ ಕಿ.ಮೀ. ದೂರದಲ್ಲಿದೆ. ಈ ಊರು ಮಲ್ಲಿಗೆ ಹೂವಿಗೆ ಪ್ರಸಿದ್ಧ.

ಈಗ ಇದು ವಿಜಯನಗರ ಜಿಲ್ಲೆಗೆ ಸೇರಿದೆ (೨೦೨೦).

ಈ ಊರಿನ ಹೆಸರಿನ ಮೂಲದ ಬಗೆಗೆ ಹಲವು ಕಥೆಗಳಿವೆ.

 ಹಿಂದೆ ವಿಜಯನಗರ ರಾಜರ ಕಾಲದಲ್ಲಿ ಮಲ್ಲಿಗೆ ಹೂವುಗಳನ್ನು ದೋಣಿಯಲ್ಲಿ ತುಂಬಿ ವಿಜಯನಗರದ ಶ್ರೀ ವಿರುಪಾಕ್ಷ ದೇವರ ಪೂಜೆಗೆ ಪ್ರತಿನಿತ್ಯ ಈ ಊರಿನಿಂದ ತುಂಗಭದ್ರಾ ನದಿ ಮೂಲಕ  ಕಳಿಸಿಕೊಡಲಾಗುತಿತ್ತು. ಈ "ಹೂವಿನ ಹಡಗು" ಇಂದ  "ಹೂವಿನ ಹಡಗಲಿ" ಎಂಬ ಹೆಸರು ಬಂತು ಎನ್ನುವ ಮಾತು ಇದೆ.
 ಈ ಊರಿಗೆ ಹೂವಿನ ಹಡಗಲಿ ಎಂದು ಹೆಸರು ಬರಲು ಈ ಊರಿನಿಂದ ಹಂಪೆಗೆ ಹೂ ಕಾರಣ ಅಲ್ಲ. ಹಂಪಿ ವಿಜಯನಗರ ನಗರ ಸಾಮ್ರಾಜ್ಯ ಸ್ಥಾಪನೆಯಾದ ಸುಮಾರು ೩೦೦ ವರ್ಷಗಳ ಮೊದಲೇ ಈ ಊರಿಗೆ ಹೂವಿನ ಹಡಗಲಿ (ಪೂವಿನ ಪಡಂಗಿಲೆ) ಎಂದು ಕಲ್ಯಾಣಿ ಚಾಲುಕ್ಯ ದೊರೆ ಆರನೆ ವಿಕ್ರಮಾದಿತ್ಯನ ಕಾಲದ ಚನ್ನಕೇಶವ  ದೇವಸ್ಥಾನದ ಕುರಿತು ದಾಖಲಾಗಿದೆ.

ಹೂವಿನ ಹಡಗಲಿ ತಾಲೂಕಿನಲ್ಲಿ ಹಿರೇಹಡಗಲಿ ಎಂಬ ಗ್ರಾಮದಲ್ಲಿ ಐತಿಹಾಸಿಕ ಕಲ್ಲೇಶ್ವರ ದೇವಸ್ಥಾನವಿದೆ. ಈ ದೇವಸ್ಥಾನವನ್ನು ಜಕ್ಕಣಚಾರಿ ಕೆತ್ತಿದನೆಂದು ಹೇಳುತ್ತಾರೆ. ಈ ದೇವಸ್ಥಾನದಲ್ಲಿ ಶಾತವಾಹನರ ಮೂಲ ಯಾವುದೆಂದು ತಿಳಿಸುತ್ತದೆ. ಶಾತವಾಹನರ ಮೂಲ ಕನ್ನಡ ಎಂಬುದನ್ನು ಇದು ತಿಳಿಸುತ್ತದೆ.

ಹೂವಿನಹಡಗಲಿ ಪ್ರಾಚ್ಯವಸ್ತು ಸಂಗ್ರಹಾಲಯದ ಕುರಿತು

ವಿಜಯನಗರ ಜಿಲ್ಲೆಯ ಹೂವಿನ ಹಡಗಲಿ ಪ್ರಾಚ್ಯವಸ್ತು ಸಂಗ್ರಹಾಲಯವನ್ನು ದಿನಾಂಕ: ೧೧-೦೭-೧೯೯೯ರಂದು ಅಂದಿನ ಉಪಮುಖ್ಯಮಂತ್ರಿಗಳಾದ ಸನ್ಮಾನ್ಯ ಶ್ರೀ ಸಿದ್ದರಾಮಯ್ಯನವರು ಉದ್ಘಾಟಿಸಿದರು.
ಹೂವಿನಹಡಗಲಿ, ಹಗರಿಬೊಮ್ಮನಹಳ್ಳಿ, ಹರಪನಹಳ್ಳಿ ತಾಲೂಕುಗಳಲ್ಲಿ ದೊರೆತ ಪ್ರಾಚ್ಯವಸ್ತುಗಳನ್ನು ಸಂರಕ್ಷಿಸಿ ಇಲ್ಲಿ ಪ್ರದರ್ಶಿಸಲಾಗಿದೆ.

ಹೂವಿನಹಡಗಲಿ ವಸ್ತುಸಂಗ್ರಹಾಲಯದಲ್ಲಿರುವ ವಿಭಾಗಗಳು
 
ಒಂದನೇ ಮೂರ್ತಿ ಶಿಲ್ಪಗಳ ಗ್ಯಾಲರಿ
 
ಒಂದನೇ ಮೂರ್ತಿ ಶಿಲ್ಪಗಳ ಗ್ಯಾಲರಿಯಲ್ಲಿ ಚಾಲುಕ್ಯ, ಹೊಯ್ಸಳ ಹಾಗೂ ವಿಜಯನಗರ ಕಾಲದ ನಾಗಶಿಲ್ಪ, ಭೈರವಿ, ಕೃಷ್ಣ ಮತ್ತು ಗೋಪಿಕಾಸ್ತ್ರೀ, ಶಿವ, ಪಂಚಲಿಂಗ, ಲಕ್ಷ್ಮಿನರಸಿಂಹ, ಕಾಳಿ, ರಾಮ, ದಕ್ಷಬ್ರಹ್ಮ, ಆಂಜನೇಯ, ರಾಜದಂಪತಿ ಇನ್ನು ಮುಂತಾದ ಮೂರ್ತಿ ಶಿಲ್ಪಗಳನ್ನು ಪ್ರದರ್ಶಿಸಲಾಗಿದೆ.
 
ಎರಡನೇ ಮೂರ್ತಿ ಶಿಲ್ಪಗಳ ಗ್ಯಾಲರಿ
 
ಎರಡನೇ ಮೂರ್ತಿ ಶಿಲ್ಪಗಳ ಗ್ಯಾಲರಿಯಲ್ಲಿ ಮೈಲಾರ ಗ್ರಾಮದ ಪ್ರದೇಶದಲ್ಲಿ ಸಂಗ್ರಹಿಸಿದ ವೀರಗಲ್ಲು, ಗಜಲಕ್ಷ್ಮಿ, ನಂದಿ, ಮೈಲಾರಲಿಂಗ, ಉಗ್ರ ನರಸಿಂಹ, ಗರುಡಪೀಠ, ವಿಷ್ಣು, ಗಣೇಶ ಇನ್ನು ಮುಂತಾದ ಮೂರ್ತಿ ಶಿಲ್ಪಗಳನ್ನು ಪ್ರದರ್ಶಿಸಲಾಗಿದೆ.
 
ಹೊರಭಾಗದ ಗಾರ್ಡ್‍ನಲ್ಲಿ ಪ್ರದರ್ಶಿಸಿರುವ ಶಿಲ್ಪಗಳು
 
ಚಾಲುಕ್ಯ, ಹೊಯ್ಸಳ, ವಿಜಯನಗರ ಕಾಲದ ಕನ್ನಡ ಶಿಲಾಶಾಸನಗಳು, ನಂದಿ, ನಾಗಶಿಲ್ಪ, ರಾಮ, ಲಕ್ಷ್ಮಣ ಗಣೇಶ, ವೀರಗಲ್ಲು, ತೀರ್ಥಂಕರ ಮೂರ್ತಿ ಶಿಲ್ಪಗಳನ್ನು ಪ್ರದರ್ಶಿಸಲಾಗಿದೆ.

ತಾಲೂಕಿನ ಪ್ರಮುಖ ಪ್ರೇಕ್ಷಣೀಯ ಸ್ಥಳಗಳು
 ಕಲ್ಲೇಶ್ವರ ದೇವಸ್ಥಾನ
 ಚನ್ನಕೇಶವ ದೇವಸ್ಥಾನ
 ಗ್ರಾಮದೇವತೆ ದೇವಸ್ಥಾನ
 ಕೋಟೆ ಆಂಜನೇಯ ದೇವಸ್ಥಾನ
 ಪಾತಾಳ ಲಿಂಗೇಶ್ವರ ದೇವಸ್ಥಾನ
 ಸೂರ್ಯನಾರಾಯಣ ದೇವಸ್ಥಾನ
 ಶ್ರೀ ಗೋಣಿಬಸವೇಶ್ವರ ದೇವಸ್ಥಾನ
 ಶಾಖಾ ಗವಿಮಠ, ಗವಿಸಿದ್ದೇಶ್ವರ ದೇವಸ್ಥಾನ
 ಮುದೇನೂರು ಕೆರೆ
 ಹಗರನೂರು ಕೆರೆ
 ಹಿರೆಹಡಗಲಿ ಕೆರೆ ಮತ್ತು ಕಲ್ಲೇಶ್ವರ ದೇವಸ್ಥಾನ
 ಮಾಗಳದ ಸೂರ್ಯನಾರಾಯಣ ದೇವಸ್ಥಾನ
 ಮಾಗಳ, ರಂಗಾಪುರದ ಉಗ್ರನರಸಿಂಹ ದೇವಸ್ಥಾನ
 ಮದಲಘಟ್ಟ ಆಂಜನೇಯಸ್ವಾಮಿ
 ಬೆಟ್ಟದ ಮಲ್ಲೇಶ್ವರ ದೇವಸ್ಥಾನ,ಸೋಗಿ

ತಾಲೂಕಿನ ಪ್ರಮುಖ ಹಳ್ಳಿಗಳು
ಹನಕನಹಳ್ಳಿ, ದೇವಗೊಂಡನಹಳ್ಳಿ, ಹುಗಲೂರು, ನಂದಿಹಳ್ಳಿ, ನಾಗತಿಬಸಾಪುರ, ಕೊಮಾರನಹಳ್ಳಿ ತಾಂಡ, ಮಾನ್ಯರ ಮಸಲವಾಡ, ಹ್ಯಾರಡ, ಗಿರಿಯಾಪುರ ಮಠ, ಬೂದನೂರು, ಹೊಳಲು, ತಿಪ್ಪಾಪುರ, ಉಪನಾಯಕನಹಳ್ಳಿ, ಶಿವಪುರ, ಶಿವಪುರ ತಾಂಡ, ಅಲ್ಲಿಪುರ, ಕರಡಿ ಅಯ್ಯನಹಳ್ಳಿ, ರಾಜವಾಳ, ಹೊಸಹಳ್ಳಿ, ಅಂಗೂರು, ಕೋಟಿಹಾಳ, ಮೈಲಾರ, ಕುರುವತ್ತಿ, ಲಿಂಗನಾಯಕನಹಳ್ಳಿ, ಹೊನ್ನಾಯಕನಹಳ್ಳಿ, ಕಾಗನೂರು, ಕೊಂಬಳಿ, ನವಲಿ, ಹೊಸ ಹೊನ್ನೂರು, ಮಾಗಳ, ಹಿರೇಹಡಗಲಿ, ಇಟ್ಟಗಿ, ಮುದೇನೂರು, ಸೋಗಿ, ವರಕನಹಳ್ಳಿ, ಅಡವಿಮಲ್ಲನಕೆರೆ, ಅಡವಿಮಲ್ಲನಕೆರೆ ತಾಂಡ, ಹಿರೇಮಲ್ಲನಕೇರಿ,ಹಕ್ಕಂಡಿ, ಮುದ್ಲಾಪುರ ತಾಂಡ, ಗೊವಿಂದಪುರ ತಾಂಡ, ಮದಲಗಟ್ಟಿ (ಮೊದಲಘಟ್ಟ), ಹೊಳಗುಂದಿ, ಬಾವಿಹಳ್ಳಿ, ಉತ್ತಂಗಿ, ಇಟ್ಟಿಗಿ ಇತ್ಯಾದಿ.

ಉಲ್ಲೇಖಗಳು

ವಿಜಯನಗರ ಜಿಲ್ಲೆಯ  ತಾಲೂಕುಗಳು
ವಿಜಯನಗರ ಜಿಲ್ಲೆ
ಮೋನ ಲೀಸ

ಮೋನ ಲೀಸ, ಅಥವಾ ಲ ಗಿಯೊಕೊಂಡ (ಲ ಜೊಕೊಂದೆ), ಲಿಯೊನಾರ್ಡೊ ಡ ವಿಂಚಿಯವರಿಂದ ಚಿತ್ರಿತ ೧೬ನೇ ಶತಮಾನದ ಎಣ್ಣೆ ಚಿತ್ರಕಲೆ. ಫ್ರಾನ್ಸ್ನ ಸರ್ಕಾರದ ಸ್ವಾಮ್ಯತೆಯಲ್ಲಿರುವ ಈ ಚಿತ್ರಕಲೆ ಪ್ಯಾರಿಸ್ನ ಮ್ಯೂಸಿ ದು ಲೂವ್ರ್ ಪ್ರದರ್ಶನಾಲಯದಲ್ಲಿ ಪ್ರದರ್ಶಿತವಾಗಿದೆ. ಇದು ದರ್ಶಕನ ದೃಷ್ಟಿಗೆ ಸಮನಾದ ದೃಷ್ಟಿಯನ್ನು ಹೊಂದಿರುವಂತಹ ಒಬ್ಬ ಹೆಂಗಸಿನ ಅರೆ ಭಾವಚಿತ್ರ.

ಉಲ್ಲೇಖ

ಚಿತ್ರಕಲೆಗಳು
ಕಲೆ
ಮಂಗಳೂರು ವಿಶ್ವವಿದ್ಯಾನಿಲಯ

ಮಂಗಳೂರು ವಿಶ್ವವಿದ್ಯಾನಿಲಯವು ಮಂಗಳೂರಿನಲ್ಲಿದೆ. ಇದರ ಧ್ಯೇಯ ವಾಕ್ಯ "ಜ್ಞಾನವೇ ಬೆಳಕು". ಮಂಗಳಗಂಗೋತ್ರಿ ಎಂಬುದು ಈ ವಿ ವಿ ಯ ಕ್ಯಾಂಪಸ್ ನ ಹೆಸರು. ಇದು ಸುಮಾರು ೩೬೦ ಎಕರೆ ಪ್ರದೇಶವನ್ನು ಹೊಂದಿದೆ. ದಕ್ಷಿಣ ಕನ್ನಡ, ಕೊಡಗು ಹಾಗು ಉಡುಪಿ ಜಿಲ್ಲೆಯ ಪದವಿ ಮತ್ತು ಸ್ನಾತಕೋತ್ತರ ಪದವಿ ಕಾಲೇಜುಗಳು ಈ ವಿಶ್ವವಿದ್ಯಾಲಯದ ಅಧಿಕಾರ ವ್ಯಾಪ್ತಿಗೆ ಒಳಪಡುತ್ತವೆ.

ಹಿನ್ನೆಲೆ 
ಮೊದಲು ಇದು ಮೈಸೂರು ವಿಶ್ವವಿದ್ಯಾನಿಲಯದ ಸ್ನಾತಕೋತ್ತರ ಕೇಂದ್ರವಾಗಿತ್ತು .1980 ರಲ್ಲಿ ಸ್ವತಂತ್ರ ವಿಶ್ವವಿದ್ಯಾಲಯವಾಯಿತು.

ಕ್ಯಾಂಪಸ್/ಆವರಣ
೬೫೦ ಎಕರೆ ಪ್ರದೇಶದಲ್ಲಿ ವಿಸ್ತಾರವನ್ನು ಹೊಂದಿದೆ. ಸುಂದರವಾದ ಹುಲ್ಲುಹಾಸಿನ ಆವರಣ.

ಸಂಯೋಜಿತ ಕಾಲೇಜುಗಳು
 ವಿಶ್ವವಿದ್ಯಾನಿಲಯ ಕಾಲೇಜು, ಹಂಪನಕಟ್ಟ, ಮಂಗಳೂರು
 ಫೀಲ್ಡ್ ಮಾರ್ಷಲ್ ಕೆ ಎಂ ಕಾರ್ಯಪ್ಪ ಕಾಲೇಜು, ಮಡಿಕೇರಿ
 ಸ್ನಾತಕೋತ್ತರ ಅಧ್ಯಯನ ಕೇಂದ್ರ ಚಿಕ್ಕಅಳುವಾರ ಕುಶಾಲನಗರ ಕೊಡಗು.
 ಸ್ನಾತಕೋತ್ತರ ಅಧ್ಯಯನ ಕೇಂದ್ರ ಉಡುಪಿ.

ಮಂಗಳೂರು ವಿಶ್ವವಿದ್ಯಾನಿಲಯದ ಕುಲಪತಿಗಳು

ವಿಭಾಗಗಳು 
 ಎಸ್.ವಿ.ಪಿ.ಕನ್ನಡ ಅಧ್ಯಯನ ಸಂಸ್ಥೆ ಮಂಗಳಗಂಗೋತ್ರಿ.

ಹೊರಗಿನ ಸಂಪರ್ಕಗಳು

ಅಧಿಕೃತ ಸಂಪರ್ಕ ತಾಣ
ಕನ್ನಡದಲ್ಲಿ ಅಧಿಕೃತ ಸಂಪರ್ಕ ತಾಣ 

ಶಿಕ್ಷಣ
ವಿಶ್ವವಿದ್ಯಾಲಯಗಳು
ಶೈಕ್ಷಣಿಕ ಸಂಸ್ಥೆಗಳು
ಉಚ್ಚ ಮತ್ತು ನೀಚ ಗ್ರಹಗಳು

"ನೀಚ ಗ್ರಹ" ಮತ್ತು "ಉಚ್ಚ ಗ್ರಹ" - ಯಾವುದೇ ಗ್ರಹದ ಮತ್ತು ಭೂಮಿಯ ಕಕ್ಷೆಗಳನ್ನು ಹೋಲಿಸಲು ಕೋಪರ್ನಿಕಸ್ನು ಈ ಪದಗಳನ್ನು ಸೃಷ್ಟಿಸಿದನು. ಕುಬ್ಜ ಗ್ರಹಗಳು ಮತ್ತು ಸಾಧಾರಣ ಗ್ರಹಗಳ ನಡುವಿರುವ ವ್ಯತ್ಯಾಸದೊಂದಿಗೆ ಈ ಪದಗಳನ್ನು ಗಲಿಬಿಲಿ ಮಾಡಿಕೊಳ್ಳಬಾರದು.
"ನೀಚ ಗ್ರಹ" - ಸೂರ್ಯನಿಗೆ ಭೂಮಿಯಿರುವ ದೂರಕ್ಕಿಂತ ಕಡಿಮೆ ದೂರದಲ್ಲಿರುವ ಬುಧ ಮತ್ತು ಶುಕ್ರ ಗ್ರಹಗಳಿಗೆ ಈ ಪದವನ್ನು ಬಳಸಲಾಗುತ್ತದೆ.
"ಉಚ್ಚ ಗ್ರಹ" - ಮಂಗಳ, ಗುರು, ಶನಿ, ಯುರೇನಸ್, ನೆಪ್ಚೂನ್ ಗ್ರಹಗಳು, ಹಾಗೂ ಸೆರೆಸ್ ಮತ್ತು ಪ್ಲುಟೊ ಸೇರಿದಂತೆ ಎಲ್ಲಾ ಕುಬ್ಜ ಗ್ರಹಗಳು ಸೂರ್ಯನಿಂದ ಭೂಮಿಯಿರುವುದಕ್ಕಿಂತ ಹೆಚ್ಚು ದೂರದಲ್ಲಿವೆ. ಇವುಗಳನ್ನು ಉಚ್ಚ ಗ್ರಹಗಳೆಂದು ಕರೆಯಲಾಗುತ್ತದೆ.
ಕೆಲವೊಮ್ಮೆ ಈ ಪದಗಳನ್ನು ಹೆಚ್ಚು ಸಾರ್ವತ್ರಿಕವಾಗಿ ಬಳಸಲಾಗುತ್ತ್ತದೆ: ಉದಾಹರಣೆಗೆ, ಮಂಗಳದಿಂದ ನೋಡಿದಂತೆ, ಭೂಮಿಯು ನೀಚ ಗ್ರಹ.
ಈ ವಿಂಗಡಣೆಯನ್ನು ಒಳ ಮತ್ತು ಹೊರ ಗ್ರಹ ಪದಗಳೊಂದಿಗೆ ಗಲಿಬಿಲಿ ಮಾಡಿಕೊಳ್ಳಬಾರದು. ಎಸ್ಟರೊಯ್ಡ್ ಪಟ್ಟಿಯ ಹೊರಗೆ ಮತ್ತು ಒಳಗೆ ಇರುವ ಗ್ರಹಗಳನ್ನು ಹೊರಗ್ರಹಗಳು ಮತ್ತು ಒಳಗ್ರಹಗಳು ಎಂದು ಕರೆಯಲಾಗುತ್ತದೆ.
ನಮ್ಮ ಸೌರಮಂಡಲ
ನೀಳತೆ (ಖಗೋಳಶಾಸ್ತ್ರ)

ನೀಳತೆ - ಖಗೋಳಶಾಸ್ತ್ರದಲ್ಲಿ ಉಪಯೋಗಿಸಲ್ಪಡುವ ಈ ಪದವು, ಭೂಮಿಯಿಂದ ನೋಡಿದಂತೆ ಸೂರ್ಯ ಮತ್ತು ಒಂದು ಗ್ರಹದ ನಡುವಿನ ಕೋನವನ್ನು ಸೂಚಿಸುತ್ತದೆ.

ಒಂದು ನೀಚ ಗ್ರಹವು ಸೂರ್ಯಾಸ್ತದ ನಂತರ ಗೋಚರಿಸಿದರೆ, ಅದು ತನ್ನ ಗರಿಷ್ಠ ಪೂರ್ವ ನೀಳತೆಯ ಬಳಿ ಇರುತ್ತದೆ.  ನೀಚ ಗ್ರಹವು ಸೂರ್ಯೋದಯದ ಮುನ್ನ ಗೋಚರಿಸಿದರೆ, ಅದು ತನ್ನ ಗರಿಷ್ಠ ಪಶ್ಚಿಮ ನೀಳತೆಯ ಬಳಿ ಇರುತ್ತದೆ.  ಬುಧ ಗ್ರಹದ ಗರಿಷ್ಠ ನೀಳತೆಗಳು (ಪೂರ್ವ ಅಥವಾ ಪಶ್ಚಿಮ) ೧೮° - ೨೮°ಗಳ ನಡುವೆ ಇರುತ್ತವೆ; ಶುಕ್ರ ಗ್ರಹದ ನೀಳತೆಗಳು ೪೫° - ೪೭°ಗಳ ನಡುವೆ ಇರುತ್ತವೆ.  ಗ್ರಹಗಳ ಕಕ್ಷೆಗಳು ವೃತ್ತಾಕಾರದಲ್ಲಿರದೆ, ದೀರ್ಘವೃತ್ತಾಕಾರದಲ್ಲಿ ಇರುವುದರಿಂದ, ಈ ನೀಳತೆಗಳು ಒಂದು ಸ್ಥಿರ ಪ್ರಮಾಣದಲ್ಲಿರದೆ, ಬದಲಾಗುತ್ತವೆ.

ಬುಧವನ್ನು ವಸಂತ ವಿಷುವದ ಸಮಯದಲ್ಲಿ ಸಂಜೆಯ ಆಗಸದಲ್ಲಿ (ಅದು ಪೂರ್ವ ನೀಳತೆಯಲ್ಲಿದ್ದಾಗ) ಮತ್ತು ಶರದ್ ವಿಷುವದ ಸಮಯದಲ್ಲಿ ಹಗಲಿನ ಆಗಸದಲ್ಲಿ (ಅದು ಪಶ್ಚಿಮ ನೀಳತೆಯಲ್ಲಿದ್ದಾಗ) ನೋಡಬಹುದು.  ಗ್ರಹಗಳು ತಮ್ಮ ಗರಿಷ್ಠ ನೀಳತೆಗಳನ್ನು ಮುಂದೆ ಎಂದು ಹೊಂದುತ್ತವೆ ಎಂದು ತಿಳಿಯಲು, ಖಗೋಳಶಾಸ್ತ್ರ ಕೋಷ್ಟಕಗಳನ್ನು ಅಥವಾ www.heavens-above.com ದಂತಹ ಅಂತರಜಾಲ ತಾಣಗಳನ್ನು ನೋಡಿ.

೨೦೦೭ರಲ್ಲಿ ಶುಕ್ರವು ಜೂನ್ ೯ರಂದು ಗರಿಷ್ಠ ಪೂರ್ವ ನೀಳತೆಯನ್ನೂ, ಮತ್ತು ಅಕ್ಟೋಬರ್ ೨೮ರಂದು ಗರಿಷ್ಠ ಪಶ್ಚಿಮ ನೀಳತೆಯನ್ನೂ ಹೊಂದುತ್ತದೆ.  ಬುಧವು ಗರಿಷ್ಠ ಪೂರ್ವ ನೀಳತೆಗಳನ್ನು ಫೆಬ್ರವರಿ ೭, ಜೂನ್ ೨, ಮತ್ತು ಸೆಪ್ಟೆಂಬರ್ ೨೯ರಂದೂ, ಹಾಗೂ ಗರಿಷ್ಠ ಪಶ್ಚಿಮ ನೀಳತೆಗಳನ್ನು ಮಾರ್ಚ್ ೨೨, ಜುಲೈ ೨೦ ಮತ್ತು ನವೆಂಬರ್ ೮ರಂದು ಹೊಂದುತ್ತದೆ.

ಇವನ್ನೂ ನೋಡಿ 
 ಯುತಿ (ಖಗೋಳಶಾಸ್ತ್ರ)

ಖಗೋಳಶಾಸ್ತ್ರ
ಕವನ

ಕವಿತೆ ಭಾಷೆಯ ಉಪಯೋಗದ ಒಂದು ಕಲೆ.  ಭಾಷೆಯ ಉಪಯೋಗದಲ್ಲಿ ಭಾಷೆಯ ಅರ್ಥದೊಂದಿಗೆ ಅಥವಾ ಅರ್ಥದ ಬದಲು ಸೌಂದರ್ಯ ಮತ್ತು ಭಾವನಾತ್ಮಕತೆಯನ್ನು ಹೊರತರುವ ಪ್ರಕಾರ ಇದು.   ಕವಿತೆಯು ಸ್ವತಂತ್ರವಾಗಿ ರಚಿತವಾಗಿರಬಹುದು ಅಥವಾ ಸಂಗೀತ, ನಾಟಕ ಮುಂತಾದ ಕಲೆಗಳೊಂದಿಗೆ ಉಪಯೋಗಿಸಲ್ಪಡಬಹುದು.
 ಇದರಲ್ಲಿ ನಾಲ್ಕು ಅಥವಾ ಆರು ಸಾಲಿನ ಚೌಕಟ್ಟಿರುತ್ತದೆ.
 ಕವನದಲ್ಲಿ ಶೃಂಗಾರವನ್ನು ಬಿಂಬಿಸುವ ರಮಣೀಯ ಪದಗಳು ಹೆಚ್ಚಾಗಿರುತ್ತವೆ.
 ಪ್ರತಿ ಪದಗಳ ಬಳಕೆ ಓದುಗನಿಗೆ ಮುದ ನೀಡುವಂತೆ ರಚಿತವಾಗಿರುತ್ತದೆ.
 ನವ, ನವೀನವಾದ ಪದಗಳ ಬಳಕೆಗೆ ಹೆಚ್ಚಿನ ಆಧ್ಯತೆ ಇರುತ್ತದೆ.
 ಇದರಲ್ಲಿನ ವಿಷಯವಸ್ತು ಶೃಂಗಾರ ಹಾಸ್ಯದಿಂದ ಹಿಡಿದು ಎಲ್ಲವನ್ನು ಸೂಕ್ಷ್ಮವಾಗಿ ಪ್ರತಿಪಾದಿಸಲಾಗಿರುತ್ತದೆ.
 ಆಧುನಿಕತೆಗೆ ಒತ್ತು ನೀಡಿ ರಚಿಸಲಾಗುತ್ತದೆ.
 ಸರಳ ಹಾಗೂ ಸುಂದರವಾದ ಪದಬಳಕೆಯಿಂದ ಕೂಡಿರುತ್ತದೆ.
 ಕೆಲವುಕಡೆ ವಿವಿಧ ರೀತಿಯ ಪ್ರಾಸಕ್ಕೆ ತುಂಬಾ ಪ್ರಾಮುಖ್ಯತೆ ನೀಡಿ ರಚಿಸಲಾಗುತ್ತದೆ.
 ಎರಡು ಅಥವಾ ಮೂರು ಸಾಲಿನಿಂದ ರಚಿತವಾದ ಕವನಗಳಿಗೆ ಹೈಕು/ಹನಿಗವನ/ಚುಟುಕು ಎಂದು ಕರೆಯಲಾಗಿದ್ದು, ಇದನ್ನು ಮನೋಹರವಾಗಿ, ಲಘುವಾಗಿ ರಚಿಸಬಹುದಾಗಿದೆ.
 ವರ್ಣರಂಜಿತ ಪದಗಳಿಂದ ತುಂಬಿದ್ದು ಸಕಾರ ಮತ್ತು ವಿರಾಳ ಭಾವವನ್ನು ಮೂಡಿಸುವುದರಲ್ಲಿ ಸಫಲತೆಯನ್ನು ಕಂಡುಕೊಂಡಿರುತ್ತದೆ.

ಉಲ್ಲೇಖ

ಕಾವ್ಯಾತ್ಮಕ ರೂಪ
ಸಾಹಿತ್ಯ ಮಾದರಿಗಳು
ಬಾನ್ ಕೀ-ಮೂನ್

ಬಾನ್ ಕೀ-ಮೂನ್ (IPA: [pan.gi.mun] (ಜನನ ಜೂನ್ ೧೩ ೧೯೪೪, ಕೊರಿಯದ ಯುಮ್ಸಿಓಂಗ್‍ನಲ್ಲಿ) ಕೋಫಿ ಅನ್ನಾನ್ರ ನಂತರ ಸಂಯುಕ್ತ ರಾಷ್ಟ್ರ ಸಂಸ್ಥೆಯ ಮಹಾಕಾರ್ಯದರ್ಶಿ ಅಧಿಕಾರಕ್ಕೆ ಬಂದ ದಕ್ಷಿಣ ಕೊರಿಯದ ರಾಜಕಾರಣಿ. .

ಮೂಲಗಳು 

ಸಂಯುಕ್ತ ರಾಷ್ಟ್ರ ಸಂಸ್ಥೆಯ ಮಹಾಕಾರ್ಯದರ್ಶಿಗಳು
ಜಲಜನಕ

ಜಲಜನಕ (Hydrogen - ಹೈಡ್ರೋಜನ್)ವು ಒಂದು ರಾಸಯನಿಕ ಮೂಲಧಾತು. ಇದು ವಿಶ್ವದಲ್ಲಿ ಅತ್ಯಂತ ಹೇರಳವಾಗಿರುವ ಮೂಲಧಾತು. ಇದು ಅತ್ಯಂತ ಸರಳ, ಹಗುರವಾದ ಮೂಲಧಾತು. ಇದಕ್ಕೆ ಬಣ್ಣ, ರುಚಿ, ವಾಸನೆ ಇಲ್ಲ. ಇದರಲ್ಲಿ ಒಂದು ಪ್ರೋಟಾನ್ ಹಾಗೂ ಒಂದು ಎಲೆಕ್ಟ್ರಾನ್ ಮಾತ್ರವಿರುತ್ತದೆ. ಇದರ ಹೆಸರು ಗ್ರೀಕ್ ಭಾಷೆಯ 'ಜಲಜನಕ' ಎಂಬ ಅರ್ಥ ಕೊಡುವ ಎರಡು ಶಬ್ದಗಳಿಂದ ಬಂದಿದೆ.

ಇದು ಆವರ್ತಕೋಷ್ಟಕದ ೧ಎ ಗುಂಪಿನ ೧ನೆಯ ಆವರ್ತದ  ಮೊದಲನೆಯ ಧಾತು. ಪ್ರತೀಕ H. ಪರಮಾಣು ಸಂಖ್ಯೆ ೧. ಪರಮಾಣು ತೂಕ ೧.೦೦೭೯೭. ದ್ರವನಬಿಂದು -೨೫೯0 ಸೆ. ಕುದಿಬಿಂದು -೨೫೨.೬೦ ಸೆ. ಸಾಪೇಕ್ಷ ಸಾಂದ್ರತೆ (೦೦ಸೆಲ್ಷಿಯಸಿನಲ್ಲಿ)  ೦.೦೮೯೮೭. ಎಲೆಕ್ಟ್ರಾನ್ ವಿನ್ಯಾಸ 1s2. ವೇಲೆನ್ಸಿ ೧. ಹೈಡ್ರೊಜನ್-೧, ಹೈಡ್ರೊಜನ್-೨ (ಡ್ಯುಟೀರಿಯಮ್), ಹೈಡ್ರೊಜನ್-೩ (ಟ್ರೈಟಿಯಮ್) ಇವು ನೈಸರ್ಗಿಕ ಸಮಸ್ಥಾನಿಗಳು. ಇವುಗಳ ಪೈಕಿ ಕೊನೆಯದು ೧೨.೫ ವರ್ಷ ಅರ್ಧಾಯು ಇರುವ ವಿಕಿರಣಪಟು ಹಾಗೂ ಅಸ್ಥಿರ ಸಮಸ್ಥಾನಿ. ನೈಸರ್ಗಿಕ ಹೈಡ್ರೊಜನ್ ಈ ಮೂರೂ ಸಮಸ್ಥಾನಿಗಳ ಮಿಶ್ರಣ (ಸರಿಸುಮಾರು ಪ್ರಮಾಣ: ೯೯.೯೮೫%, ೦.೦೧೫%, ಶೇಷ).

ಗುಣಗಳು 
ಇದು ದಹ್ಯ ಅನಿಲ. ಗಿರಕಿ ಹೊಡೆಯುತ್ತಿರುವ ಎರಡು ಪರಮಾಣುಗಳಿರುವ ಬಲು ಸ್ಥಿರವಾದ ಅಣು ರೂಪದಲ್ಲಿರುವುದು ಸಾಮಾನ್ಯ. ಈ ಪರಮಾಣುಗಳ ಬೈಜಿಕ ಗಿರಕಿ (ನ್ಯೂಕ್ಲಿಯರ್ ಸ್ಪಿನ್) ಒಂದೇ ದಿಕ್ಕಿನಲ್ಲಿ ಇದ್ದರೆ ಆರ್ತೊಹೈಡ್ರೊಜನ್ ಎಂದು, ವಿರುದ್ಧ ದಿಕ್ಕುಗಳಲ್ಲಿದ್ದರೆ ಪ್ಯಾರಹೈಡ್ರೊಜನ್ ಎಂದು ಹೆಸರು. ಸಾಮಾನ್ಯ ಹೈಡ್ರೊಜನ್ ಇವೆರಡು ಸಮಾಂಗಿಗಳ(ಐಸೊಮರ್ಸ್) ಮಿಶ್ರಣ. ಅಣುವಿನ ಪರಮಾಣುಗಳನ್ನು ಪ್ರತ್ಯೇಕಿಸಲು ಅಗಾಧ ಪ್ರಮಾಣದ ಶಕ್ತಿ ಬೇಕು. ಅತ್ಯಂತ ಸರಳ ಪರಮಾಣು ಸಂರಚನೆಯುಳ್ಳ ಹೈಡ್ರೊಜನಿಗೆ ಅನೇಕ ವಿಶಿಷ್ಟ ಗುಣಗಳಿವೆ. ಇದು ಉತ್ತಮ ಅಪಕರ್ಷಣಕಾರಕ. ಅಸಾಮಾನ್ಯ ಕ್ರಿಯಾಶೀಲ ಧಾತು ಇದಲ್ಲವಾದರೂ ಇತರ ಧಾತುಗಳಿಗಿಂತ ಹೆಚ್ಚು ಸಂಯುಕ್ತಗಳನ್ನು ರೂಪಿಸುತ್ತದೆ. ಸಾಪೇಕ್ಷವಾಗಿ ಇದರ ಅಯಾನೀಕರಣ ಸಾಮರ್ಥ್ಯವೂ ಉಳಿದವುಗಳದ್ದಕ್ಕಿಂತ ಹೆಚ್ಚು. ಆದ್ದರಿಂದ ಇದರ ಬಹುತೇಕ ಸಂಯುಕ್ತಗಳು ಸಹವೇಲೆನ್ಸೀಯ ಬಂಧಗಳಿಂದ (ಕೊವೇಲೆಂಟ್ ಬಾಂಡ್) ಆಗಿವೆ. ಹೈಡ್ರೊಜನ್ ಅಯಾನಿನ ಆವೇಶ (ಚಾರ್ಜ್) ಮತ್ತು ತ್ರಿಜ್ಯ ನಿಷ್ಪತ್ತಿ ಬಲು ಹೆಚ್ಚು. ಎಂದೇ, ಅದು ಇತರ ಪದಾರ್ಥಗಳ ಸಂಯೋಗದಲ್ಲಿ ಮಾತ್ರ ಲಭ್ಯ. ಹೈಡ್ರೊಜನ್ ಅಣು ಹೈಡ್ರೈಡ್ ಅಯಾನುಗಳನ್ನೂ ಸಹವೇಲೆನ್ಸೀಯ ಹೈಡ್ರೈಡುಗಳನ್ನೂ ರೂಪಿಸಬಲ್ಲದು.

ಇತಿಹಾಸ 
ಜಲಜನಕವನ್ನು ೧೬ನೇ ಶತಮಾನದಲ್ಲಿ ಕೃತಕವಾಗಿ ಅಮ್ಲ ಮತ್ತು ಲೋಹದ ಮಿಶ್ರಣದಿಂದ ತಯಾರಿಸಲಾಯಿತು. ಇದು ಆ ಶತಮಾನದ ವಿಜ್ಞಾನಿಗಳಿಗೆ ತಿಳಿದಿತ್ತು. ಆ ಮೊದಲೇ ಆವಿಷ್ಕರಿಸಿದ್ದ ದಹ್ಯ ಅನಿಲಗಳ ಪೈಕಿ ಇದೂ ಒಂದೆಂದು ಭಾವಿಸಿ ನಿರ್ಲಕ್ಷಿಸಿದ್ದರು. 1766-81 ರಲ್ಲಿ, ಹೆನ್ರಿ ಕ್ಯಾವೆಂಡಿಶ್ ಹೈಡ್ರೋಜನ್ ಒಂದು ಪ್ರತ್ಯೇಕ ಪದಾರ್ಥ ಎಂದು ಗುರುತಿಸುವುದರಲ್ಲಿ ಮೊದಲಿಗರಾಗಿದ್ದರು. ಇವನು ಹೈಡ್ರೊಜನ್ ಮತ್ತು ಆಕ್ಸಿಜನ್‌ಗಳ ಸಂಯುಕ್ತ ನೀರು ಎಂಬುದನ್ನೂ ಪತ್ತೆಹಚ್ಚಿದ (೧೭೮೧). ಈ ಅನಿಲಕ್ಕೆ ಹೈಡ್ರೊಜನ್ ಎಂದು ನಾಮಕರಣ ಮಾಡಿದವ ಆಂತ್ವಾನ್ ಲೊರಾನ್ ಲೆವಾಸ್ಯೇ (೧೭೪೩-೯೪). ಇದು ಬಣ್ಣವಿಲ್ಲದ ಅನಿಲವಾಗಿದೆ. ಸ್ವತಂತ್ರ ಹೈಡ್ರೊಜನ್ ಭೂಮಿಯಲ್ಲಿ ವಿರಳವಾಗಿದ್ದರೂ ತಾರಾದ್ರವ್ಯದಲ್ಲಿ ಸಮೃದ್ಧವಾಗಿದೆ. ಹೈಡ್ರೊಜನ್ನಿನ ಸಂಯುಕ್ತಗಳು ಭೂಮಿಯಲ್ಲಿ ಹೇರಳವಾಗಿರುವುದರಿಂದ ಧಾತುಲಭ್ಯತೆಯ ಸಮೃದ್ಧಿ ಆಧಾರಿತ ಸರಣಿಯಲ್ಲಿ ಇದರ ಕ್ರಮಾಂಕ ೯.

ದೊರೆಯುವಿಕೆ 
ವಿಶ್ವದಲ್ಲಿ ಸುಮಾರು ಶೇಕಡಾ ೭೫ ರಷ್ಟು ಜಲಜನಕವೇ ತುಂಬಿಕೊಂಡಿದೆ. ನಕ್ಷತ್ರಗಳಲ್ಲಿ ಪ್ಲಾಸ್ಮಾರೂಪದಲ್ಲಿ ಜಲಜನಕವಿದೆ. ಭೂಮಿಯಲ್ಲಿ ದೊರೆಯುವ ಮೂಲಧಾತುಗಳಲ್ಲಿ ಜಲಜನಕ ೯ನೇ ಅತೀ ಹೆಚ್ಚು ದೊರೆಯುವ ಮೂಲಧಾತುವಾಗಿದೆ. ಭೂ ಪದರದಲ್ಲಿ ಬೇರೆ ಮೂಲಧಾತುಗಳೊಂದಿಗೆ ಬೆರೆತು ರಾಸಾಯನಿಕ ಸಂಯುಕ್ತಗಳಾಗಿ ಸುಮಾರು ಶೇಕಡಾ ಒಂದರಷ್ಟಿದೆ. ಆದರೆ ಪರಮಾಣು ರೂಪದಲ್ಲಿ ಭೂಮಿಯಲ್ಲಿ ಜಲಜನಕವು ಅತ್ಯಲ್ಪ ಪ್ರಮಾಣದಲ್ಲಷ್ಟೇ ಇದೆ.

ಉಪಯೋಗಗಳು 
ಅಮೋನಿಯ ಸಂಶ್ಲೇಷಣೆ, ಘನಮೇದಸ್ಸಾಗಿ ಸಸ್ಯತೈಲಗಳ ಪರಿವರ್ತನೆ ಹಾಗೂ ಕೆಲವು ಕಾರ್ಬನಿಕ ಸಂಯುಕ್ತಗಳ ಉತ್ಪಾದನೆಗೆ ಹೈಡ್ರೊಜನೀಕರಣ, ಮೆತನೋಲ್ ಸಂಶ್ಲೇಷಣೆ, ಹೈಡ್ರೊಕ್ಲೋರಿಕಾಮ್ಲ ತಯಾರಿ, ಪೆಟ್ರೋಲಿಯಮ್ ಸಂಸ್ಕರಣೆ, ಆಕ್ಸಿಹೈಡ್ರೊಜನ್ ಹಾಗೂ ಪರಮಾಣು ಟಾರ್ಚ್, ಲೋಹೀಯ ಆಕ್ಸೈಡುಗಳ ಅಪಕರ್ಷಣೆ, ಲೋಹೀಯ ಹೈಡ್ರೈಡುಗಳ ತಯಾರಿ ಮುಂತಾದ ಅನೇಕ ಕಾರ್ಯಗಳಿಗೆ ಹೈಡ್ರೊಜನ್ ಬಳಕೆ ಇದೆ.

ಉಲ್ಲೇಖಗಳು 

ಮೂಲಧಾತುಗಳು
ವಿಜ್ಞಾನ

ಹೊರಗಿನ ಕೊಂಡಿಗಳು 

 Basic Hydrogen Calculations of Quantum Mechanics
 Hydrogen at The Periodic Table of Videos (University of Nottingham)
 High temperature hydrogen phase diagram
 Wavefunction of hydrogen
ಧಾತು

ವಿಜ್ಞಾನ : ಮೂಲಧಾತು
 ವ್ಯಾಕರಣ : ಕ್ರಿಯಾಪದದ ಮೂಲರೂಪ ;ಕ್ರಿಯಾಪದದವ್ಯಾಕರಣ
ಶರೀರ ವಿಜ್ಞಾನ : ಶಕ್ತಿ, ಆಲ್ಬಮಿನ್

ವ್ಯಾಕರಣ
ಬುಕ್ಕನಕೆರೆ

ಬುಕ್ಕನಕೆರೆ ಮಂಡ್ಯ ಜಿಲ್ಲೆಯ ಕೃಷ್ಣರಾಜಪೇಟೆ ತಾಲೂಕಿನ ಒಂದು ಊರು. ವಿಜಯನಗರ ಸಾಮ್ರಾಜ್ಯದ ಸ್ಥಾಪಕರಲ್ಲಿ ಒಬ್ಬನಾದ ಬುಕ್ಕರಾಯನು ಕಟ್ಟಿಸಿದ ಕೆರೆಯೊಂದು ಈ ಊರಿನಲ್ಲಿದೆ. ಕರ್ನಾಟಕದ ಉಪಮುಖ್ಯಮಂತ್ರಿ ಬಿ ಎಸ್ ಯಡಿಯೂರಪ್ಪನವರ ಹುಟ್ಟೂರು ಇದು.

ಮಂಡ್ಯ ಜಿಲ್ಲೆ
ಅಮೇರಿಕದ ಕ್ರಾಂತಿಕಾರಿ ಯುದ್ಧ

ಅಮೇರಿಕದ ಕ್ರಾಂತಿಕಾರಿ ಯುದ್ಧ ಅಥವಾ ಅಮೇರಿಕದ ಸ್ವಾತಂತ್ರ್ಯ ಯುದ್ಧ (೧೭೭೫ – ೧೭೮೩) ಯುನೈಟೆಡ್ ಕಿಂಗ್‍ಡಮ್ ಮತ್ತು ಅದರ ಉತ್ತರ ಅಮೇರಿಕದ ೧೩ ವಸಾಹತುಗಳ ಮಧ್ಯ ನಡೆದ ಯುದ್ಧ.

ಸ್ವಾತಂತ್ರ್ಯ ಹೋರಾಟಗಳು
ಉತ್ತರ ಅಮೇರಿಕಾದ ಇತಿಹಾಸ
ಏಳು ವರ್ಷಗಳ ಯುದ್ಧ

ಏಳು ವರ್ಷಗಳ ಯುದ್ಧ (೧೭೫೪ ಮತ್ತು ೧೭೫೬–೧೭೬೩), ಯುರೋಪ್ ಮತ್ತು ಅದರ ಯುರೋಪಿನ ದೇಶಗಳ ವಸಾಹತುಗಳಲ್ಲಿ ಸಂಭವಿಸಿದ ಯುದ್ಧ. ಇದರಲ್ಲಿ ಪಾಮರೇನಿಯನ್ ಯುದ್ಧ ಮತ್ತು ಫ್ರೆಂಚ್ ಮತ್ತು ಇಂಡಿಯನ್ ಯುದ್ಧಗಳೂ ಸೇರುತ್ತವೆ. ಪ್ರಪಂಚಾದ್ಯಂತ ಈ ಯುದ್ಧ ಸಂಭವಿಸಿದ್ದರಿಂದ ವಿನ್ಸ್ಟನ್ ಚರ್ಚಿಲ್ ಇದನ್ನು "ಪ್ರಥಮ ವಿಶ್ವ ಯುದ್ಧ"ವೆಂದು ಕರೆದಿದ್ದಾರೆ.. ಆದರೆ ಕದನಕಾರರೆಲ್ಲರೂ ಯುರೋಪಿನ ದೇಶಗಳು ಅಥವಾ ಆ ದೇಶಗಳ ವಸಾಹತುಗಳು ಮಾತ್ರ ಆಗಿದ್ದವು.

ಆಕರಗಳು 

ಯುದ್ಧ
ಸುರಿನಾಮ್

ಸುರಿನಾಮ್, ದಕ್ಷಿಣ ಅಮೇರಿಕ ಖಂಡದ ಉತ್ತರ ಭಾಗದಲ್ಲಿನ ಒಂದು ದೇಶ. ಮೊದಲು ಡಚ್ ಗಯಾನ ಎಂದು ಕರೆಯಲ್ಪಡುತ್ತಿದ್ದ ಈ ದೇಶದ ಪೂರ್ವಕ್ಕೆ ಫ್ರೆಂಚ್ ಗಯಾನ ಮತ್ತು ಪಶ್ಚಿಮಕ್ಕೆ ಗಯಾನ ದೇಶಗಳಿವೆ. ವಿಸ್ತಾರ ಮತ್ತು ಜನಸಂಖ್ಯೆಯ ಲೆಕ್ಕದಲ್ಲಿ ದಕ್ಷಿಣ ಅಮೇರಿಕದ ಅತೀ ಚಿಕ್ಕ ದೇಶ ಇದು.
ಸುರಿನಾಮ್ ನ ವಿಸ್ತೀರ್ಣ ೧,೬೩,೮೨೦ ಚ.ಕಿ.ಮೀ. ಜನಸಂಖ್ಯೆ ಸುಮಾರು ೫ ಲಕ್ಷ. ರಾಷ್ಟ್ರದ ರಾಜಧಾನಿ ಪರಮಾರಿಬೋ.
ಕ್ರಿ.ಶ. ೧೫ನೆಯ ಶತಮಾನದ ನಂತರ ಸುರಿನಾಮ್ ಪ್ರದೇಶದ ಮೇಲೆ ಸ್ಪೆಯ್ನ್ , ಇಂಗ್ಲೆಂಡ್ ಹಾಗೂ ನೆದರ್ಲಂಡ್ಸ್ ದೇಶಗಳು ಸ್ವಾಮ್ಯ ಸಾಧಿಸಲು ಪ್ರಯತ್ನಿಸಿದುವು. ಕೊನೆಗೆ ಸುರಿನಾಮ್ ಡಚ್ಚರ ವಸಾಹತಾಯಿತು. ಮಾಮೂಲಿನಂತೆ ಡಚ್ಚರು ಗುಲಾಮಗಿರಿ ವ್ಯವಸ್ಥೆಯನ್ನು ಜಾರಿಯಲ್ಲಿಟ್ಟರು. ಈ ಗುಲಾಮರು ಬಹುತೇಕ ಆಫ್ರಿಕಾ ಮೂಲದವರಾಗಿದ್ದರು. ೧೮೬೩ ರಲ್ಲಿ ಗುಲಾಮಗಿರಿ ವ್ಯವಸ್ಥೆ ರದ್ದಾದ ಬಳಿಕ ಡಚ್ಚರು ಸುರಿನಾಮ್ ನ ಗದ್ದೆ ಹಾಗೂ ತೋಟಗಳಲ್ಲಿ ದುಡಿಯಲು ಇಂಡೋನೇಷ್ಯಾ ಮತ್ತು ಭಾರತದಿಂದ ಕೆಲಸದಾಳುಗಳನ್ನು ಸಾಗಿಸಿದರು.
೧೯೫೩ರಲ್ಲಿ ಸುರಿನಾಮ್ ಜನತೆ ಸ್ವಲ್ಪಮಟ್ಟಿನ ಸ್ವಯಮಾಡಳಿತದ ಅಧಿಕಾರವನ್ನು ಪಡೆದುಕೊಂಡರು. ನಂತರ ನವೆಂಬರ್ ೨೫ ೧೯೭೫ ರಂದು ಸುರಿನಾಮ್ ಪೂರ್ಣವಾಗಿ ಸ್ವತಂತ್ರವಾಯಿತು.
ಭಾರತೀಯ ಮೂಲದ ಜನರು ದೇಶದ ಒಟ್ಟು ಜನಸಂಖ್ಯೆಯ ೩೭% ರಷ್ಟಿದ್ದಾರೆ. ಇವರಲ್ಲದೆ ಕ್ರಿಯೋಲ್ ಎಂದು ಕರೆಯಲ್ಪಡುವ ಮಿಶ್ರಜನಾಂಗೀಯ ಜನರು ೩೧% ರಷ್ಟಿದ್ದಾರೆ. ಇವರಲ್ಲದೆ ಸುಮಾರು ೧೫% ದಷ್ಟು ಜಾವಾ ಮೂಲದ ಜನರು ಹಾಗೂ ಕೊಂಚ ಅಮೆರಿಂಡಿಯನ್ನರು ಮತ್ತು ಡಚ್ ಮೂಲದವರು ಸಹ ಇಲ್ಲಿ ನೆಲೆಸಿದ್ದಾರೆ.
ಸುರಿನಾಮ್ ನ ಅಧಿಕೃತ ಭಾಷೆ ಡಚ್. ಇದಲ್ಲದೆ ಸ್ರನಮ್ ಟೋಂಗೋ ಎಂಬ ಮಿಶ್ರಭಾಷೆಯು ಸಹ ವ್ಯಾಪಕವಾಗಿ ನುಡಿಯಲ್ಪಡುತ್ತಿದೆ. ಹಿಂದುಸ್ತಾನಿ ಎನ್ನಲ್ಪಡುವ ಹಿಂದಿ ಭಾಷೆಯ ಉಪಭಾಷೆಯೂ ಹೆಚ್ಚಾಗಿ ಬಳಕೆಯಲ್ಲಿದೆ. 
ಭೂಮಧ್ಯರೇಖೆಯ ಬಳಿಯಿರುವ ಸುರಿನಾಮ್ ದೇಶದ ೮೦% ಭಾಗವು ಉಷ್ಣವಲಯದ ಮಳೆಕಾಡು ಹಾಗೂ ಸವಾನ್ನಾ ಹುಲ್ಲುಗಾವಲುಗಳಿಂದ ಕೂಡಿದೆ. ಉತ್ತರದ ಅಟ್ಲಾಂಟಿಕ್ ಸಾಗರತೀರದ ಪ್ರದೇಶವು ಬಹುಪಾಲು ಕೃಷಿಭೂಮಿಯಾಗಿದ್ದು ನಾಡಿನ ಬಹುವಾಸಿ ಜನರು ಇಲ್ಲಿಯೇ ನೆಲೆಯಾಗಿದ್ದಾರೆ.
ಸುರಿನಾಮ್ ಒಂದು ಹಿಂದುಳಿದ ದೇಶವಾಗಿದೆ. ಬಾಕ್ಸೈಟ್ ಉದ್ಯಮ ದೇಶದ ಆರ್ಥಿಕವ್ಯವಸ್ಥೆಯ ಆಧಾರ. ಬತ್ತ ಹಾಗೂ ಬಾಳೆ ಇಲ್ಲಿಯ ಪ್ರಮುಖ ಬೆಳೆಗಳು.

ದಕ್ಷಿಣ ಅಮೇರಿಕ ಖಂಡದ ದೇಶಗಳು
ಕುಮಾರ ನಿಜಗುಣರು

ಕುಮಾರ ನಿಜಗುಣರು ತಮ್ಮಪೂರ್ವಾಶ್ರಮದಲ್ಲಿ ಪಿ.ಬಸವಣ್ಣನವರಾಗಿದ್ದು ವ್ರತ್ತಿಯಲ್ಲಿ ವಕೀಲರಾಗಿದ್ದರು. ಶ್ರೀ ಸಿದ್ದಗಂಗಾಮಠದ ಶ್ರೀ ಶಿವಕುಮಾರ ಸ್ವಾಮಿಗಳು ದೀಕ್ಷೆಯನ್ನಿತ್ತು  ಅನುಗ್ರಹಿಸಿದರು. ಕನ್ನಡ ಛ೦ದಸ್ಸಿನಲ್ಲಿ ಹೋಸ ಕುಮಾರ ನಿಜಗುಣರ ಒಂದು ರಚನೆ.

ಮಠಾಧಿಪತಿಗಳು
ಟಿ.ಎನ್.ಮಹಾದೇವಯ್ಯ

ವ್ರತ್ತಿಯಲ್ಲಿ ಅಮುಲ್ದಾರ್, ಇವರ ಪುಷ್ಪಾಂಜಲಿ, ಮಹಾಕವಿ ರವೀಂದ್ರನಾಥ ಠಾಗುರವರಿಂದ ........ ಸಾಹಿತ್ಯದ ಎಲ್ಲಾ ಪ್ರಕಾರಗಳಲ್ಲು ಕ್ರಷಿನಡಿಸಿದ್ದಾರೆ. ಕಾವ್ಯ, ನಾಟಕ, ಕಾದಂಬರಿ, ವಿಮರ್ಶೆ, ಪ್ರಬಂದ, ಕಥೆ, ವಚನ ಪ್ರಕಾರಗಳಲ್ಲು ಸೇವೆ ಸಲ್ಲಿಸಿದ್ದಾರೆ.

ಕಾವ್ಯ 

ಸಮಗ್ರ ಕಾವ್ಯ,
ಬಾಷ್ಪಾಂಜಲಿ(ನೀಳ್ಗವಿತೆ),
ಹಂಪಯಕನಸು (ನೀಳ್ಗವಿತೆ)

ರೇಡಿಯೊ ನಾಟಕಗಳು
ವಿಜಯ ಶ್ರೀ,
ಮುಕ್ತಾಯಕ್ಕ,
ನೀಲಾಂಬಿಕೆ,
ವಿದ್ಯಾರಣ್ಯ,

ಸಮಗ್ರ ಓಂಬತ್ತು ನಾಟಕಗಳು

ಕಾದಂಬರಿ
ಕಡಲಿನ ಸ

ಕನ್ನಡ ಸಾಹಿತಿಗಳು
ಡಿಸೆಂಬರ್ ೧೪

ಡಿಸೆಂಬರ್ ೧೪ - ಡಿಸೆಂಬರ್ ತಿಂಗಳ ೧೪ನೆ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೩೪೮ನೆ ದಿನ (ಅಧಿಕ ವರ್ಷದಲ್ಲಿ ೩೪೯ನೆ ದಿನ).

ಪ್ರಮುಖ ಘಟನೆಗಳು 
 ೧೭೮೨ - ಮೊಂತ್ಗೊಲ್ಫಿಯೆರ್ ಸಹೋದರರು ಮೊದಲ ಯಶಸ್ವಿ ಬಲೂನ್ ಆಕಾಶಯಾನ ಮಾಡಿದರು.
 ೧೯೧೧ - ರೋಆಲ್ಡ್ ಅಮುಂಡ್‍ಸನ್ ನೇತೃತ್ವದ ತಂಡ ಭೂಮಿಯ ದಕ್ಷಿಣ ಧ್ರುವದಲ್ಲಿ ಪಾದಾರ್ಪಣೆ ಮಾಡಿದ ಮೊದಲ ಮಾನವರಾದರು.
 ೧೯೬೨ - ನಾಸಾದ ಮ್ಯಾರಿನರ್ ೨ ಶುಕ್ರ ಗ್ರಹದ ಹತ್ತಿರದಲ್ಲಿ ಹಾದುಹೋದ ಮೊದಲ ಬಾಹ್ಯಾಕಾಶ ನೌಕೆಯಾಯಿತು.
 ೧೯೯೫ - ಯುಗೊಸ್ಲಾವ್ ಯುದ್ಧಗಳನ್ನು ನಿಲ್ಲಿಸಲು ಪ್ಯಾರಿಸ್ನಲ್ಲಿ 
ಡೇಟನ್ ಒಪ್ಪಂದಕ್ಕೆ ಸಹಿ ಹಾಕಲಾಯಿತು.

ಜನನ 
 ೧೯೦೯ - ಎಡ್ವರ್ಡ್ ಟ್ಯಾಟಮ್, ನೊಬೆಲ್ ಪ್ರಶಸ್ತಿ ವಿಜೇತ ಅಮೇರಿಕ ದೇಶದ ಜೀವವಿಜ್ಞಾನಿ.
 ೧೯೨೨ - ನ್ಯಿಕಲಾಯ್ ಬಾಸಫ಼್, ರಶಿಯಾದ ಭೌತವಿಜ್ಞಾನಿ
 ೧೯೨೪ - ರಾಜ್ ಕಪೂರ್, ಭಾರತದ ನಟ.
 ೧೯೩೪ - ಶ್ಯಾಮ್ ಬೆನೆಗಲ್, ಭಾರತದ ಖ್ಯಾತ ಚಲನಚಿತ್ರ ನಿರ್ದೇಶಕ
 ೧೯೫೩ - ವಿಜಯ್ ಅಮೃತ್‌ರಾಜ್, ಭಾರತದ ಖ್ಯಾತ ಟೆನಿಸ್ ಆಟಗಾರ

ನಿಧನ 
 ೧೭೯೯ - ಜಾರ್ಜ್ ವಾಷಿಂಗ್ಟನ್, ಅಮೇರಿಕ ದೇಶದ ಪ್ರಥಮ ರಾಷ್ಟ್ರಪತಿ

ಹಬ್ಬಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 
 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

 ಡಿಸೆಂಬರ್‍ನ ದಿನಗಳು
 ಡಿಸೆಂಬರ್
ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿ

ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿಗಳು ಅಮೇರಿಕ ದೇಶದ ಸರಕಾರದ ಅಧ್ಯಕ್ಷರು. ಅಮೇರಿಕ ದೇಶದ ಸಂವಿಧಾನದ ಮೂಲಕ ೧೭೮೮ರಲ್ಲಿ ಸ್ಥಾಪಿತವಾದ ಈ ಪದವಿಗೆ ೧೯೮೯ರಲ್ಲ ಜಾರ್ಜ್ ವಾಷಿಂಗ್ಟನ್ ಮೊದಲು ಅಧಿಕಾರ ವಹಿಸಿದರು. ರಾಷ್ಟ್ರಪತಿಗಳು ಕಾರ್ಯಾಂಗದ ಮುಖ್ಯಸ್ಥರು ಹಾಗು ಸೈನ್ಯದ ಅಧಿಪತಿಗಳು ಕೂಡ. ಗ್ರೋವರ್ ಕ್ಲೇವ್ಲಾಡ್, ಎರಡು ಅವಧಿಯ ಕಚೇರಿಯಲ್ಲಿ ನಿರಂತರವಾಗಿ ಸೇವೆ ಮಾಡಿ ಮತ್ತು  22 ಮತ್ತು 24 ನೇ ರಾಷ್ಟ್ರಪತಿಯಾಗಿ ಪರಿಗಣಿಸಲಾಗಿದೆ. ವಿಲ್ಲಿಯಮ್ ಹೆನ್ರಿ ಹಾರಿಸನ್ ಕಚೇರಿಯಲ್ಲಿ ಕಡಿಮೆ ಸಮಯ ಕಳೆದರು.

ಇದನ್ನೂ ನೋಡಿರಿ 
 ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿಗಳ ಪಟ್ಟಿ

ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿಗಳು
ವರ್ಜೀನಿಯ

ವರ್ಜೀನಿಯ ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳಲ್ಲಿ ಒಂದು. ಅಮೇರಿಕ ದೇಶದ ಆಗ್ನೇಯ ರಾಜ್ಯಗಳಲ್ಲಿ ಇದೂ ಒಂದು.

ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳು
೧೭೩೨

೧೭೩೨ — ಗ್ರೆಗೋರಿಯನ್ ಪಂಚಾಂಗದಲ್ಲಿನ ೧೮ನೇ ಶತಮಾನದ ೩೨ನೇ ವರ್ಷ. ಇದು ಮಂಗಳವಾರದಂದು ಪ್ರಾರಂಭವಾದ ಒಂದು ಅಧಿಕ ವರ್ಷ.

ಪ್ರಮುಖ ಘಟನೆಗಳು 
 ಜಾರ್ಜ್ ಬ್ರಾಂಡ್ಟ್ರಿಂದ ಕೋಬಾಲ್ಟ್ನ ಪತ್ತೆ.

ಜನನ 
 ಫೆಬ್ರುವರಿ ೨೨ - ಜಾರ್ಜ್ ವಾಷಿಂಗ್ಟನ್, ಅಮೇರಿಕ ಸಂಯುಕ್ತ ಸಂಸ್ಥಾನದ ಪ್ರಥಮ ರಾಷ್ಟ್ರಪತಿ.
 ಡಿಸೆಂಬರ್ ೬ - ವಾರೆನ್ ಹೇಸ್ಟಿಂಗ್ಸ್, ಬ್ರಿಟಿಷ್ ಭಾರತದ ಪ್ರಥಮ ಗವರ್ನರ್ ಜನರಲ್.

ನಿಧನ

ಹೊರಗಿನ ಸಂಪರ್ಕಗಳು 

ದಶಕ ೧೭೩೧-೧೭೪೦
ಅಮೇರಿಕ ಖಂಡದ ಸೈನ್ಯ

ಅಮೇರಿಕ ಖಂಡದ ಸೈನ್ಯ ಅಮೇರಿಕದ ಕ್ರಾಂತಿಕಾರಿ ಯುದ್ಧದಲ್ಲಿ ಉತ್ತರ ಅಮೇರಿಕದಲ್ಲಿನ ಹದಿಮೂರು ಬ್ರಿಟಿಷ್ ವಸಾಹತು ರಾಜ್ಯಗಳ ಸ್ವಾತಂತ್ರ್ಯಕ್ಕೆ ಯುನೈಟೆಡ್ ಕಿಂಗ್‍ಡಮ್ನ ವಿರುದ್ಧ ಹೋರಾಡಿದ ಸೈನ್ಯ.
ಸೈನ್ಯಗಳು
ಅಮೇರಿಕ ಸಂಯುಕ್ತ ಸಂಸ್ಥಾನದ ಇತಿಹಾಸ
ಮಾರ್ಚ್ ೯

ಮಾರ್ಚ್ ೯ - ಮಾರ್ಚ್ ತಿಂಗಳ ಒಂಬತ್ತನೆಯ ದಿನ.

ಜನನ 
 ೧೯೫೧ - ಖ್ಯಾತ ತಬಲಾ ವಾದಕ ಉಸ್ತಾದ್ ಝಾಕೀರ್ ಹುಸೇನ್. 
 ೧೯೩೧ - ಹಿರಿಯ ರಾಜಕಾರಣಿ ಕರಣ್‌ ಸಿಂಗ್.

ನಿಧನ 
 ೧೬೫೦ - ಸಂತ ತುಕಾರಾಂ ಸಮಾಧಿ ಹೊಂದಿದರು.
 ೧೯೯೪ - ಭಾರತೀಯ ಸಿನಿಮಾದ ಮೊದಲ ಅಭಿನೇತ್ರಿ ದೇವಿಕಾರಾಣಿ ರೋರಿಚ್.

೦
೦
ಮಾರ್ಚ್ ೧೧

ಮಾರ್ಚ್ ೧೧ ಮಾರ್ಚ್ ತಿಂಗಳ ೧೧ನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೭೦ನೇ ದಿನ (ಅಧಿಕ ವರ್ಷದಲ್ಲಿ ೭೧ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೨೯೫ ದಿನಗಳು ಉಳಿದಿರುತ್ತವೆ.

ಪ್ರಮುಖ ಘಟನೆಗಳು 
 ೧೭೦೨ - ಆಂಗ್ಲ ಭಾಷೆಯ ಮೊದಲ ದಿನಪತ್ರಿಕೆಯಾದ ದ ಡೈಲಿ ಕುರಾಂಟ್ ಲಂಡನ್ ನಗರದಲ್ಲಿ ಮೊದಲ ಬಾರಿಗೆ ಪ್ರಕಟವಾಯಿತು.
 ೧೯೮೫ - ಮಿಖಾಯಿಲ್ ಗೊರ್ಬಚೇವ್ ಸೋವಿಯೆಟ್ ಒಕ್ಕೂಟದ ನಾಯಕರಾದರು.
 ೧೯೮೩ - ಪಾಕಿಸ್ಥಾನ್ ಬೈಜಿಕ ಬಾಂಬ್ ಕೊಲ್ದ್ ಟೆಸ್ಟ್ ಮಾಡುತ್ತದೆ.
 ೧೯೯೯ - ಇನ್ಫೋಸಿಸ್ ನಾಸ್ಡಾಕ್ನಲ್ಲಿ ವಿನಿಮಯಕ್ಕೆ ಪಟ್ಟಿಯಾದ ಮೊದಲ ಭಾರತೀಯ ಸಂಸ್ಥೆಯಾಯಿತು.
 ೨೦೦೪ - ಮ್ಯಾಡ್ರಿಡ್ ನಗರದಲ್ಲಿ ಅನೇಕ ಉಗಿಬಂಡಿಗಳಲ್ಲಿ ಉಂಟಾದ ಬಾಂಬ್ ಸ್ಫೋಟಗಳಲ್ಲಿ ೧೯೨ ಜನರ ಸಾವು.
 ೨೦೦೬ - ಮಿಷೆಲ್ ಬಾಕಲೆಟ್, ಚಿಲಿ ದೇಶದ ಮೊದಲ ಮಹಿಳಾ ರಾಷ್ಟ್ರಾಧ್ಯಕ್ಷರಾದರು.
 ೨೦೧೧ - ಬೆಳಗಾವಿಯಲ್ಲಿ ವಿಶ್ವಕನ್ನಡ ಸಮ್ಮೇಳನ ಮಾರ್ಚ್ ೧೧, ೧೨, ಮತ್ತು ೧೩ ರಂದು ಜರುಗಿತು. ಉದ್ಭಾಟನೆಯನ್ನು 'ಇನ್ಫೋಸಿಸ್ ನ ಪ್ರವರ್ತಕ', 'ಎನ್. ನಾರಾಯಣ ಮೂರ್ತಿ'ಯವರು ಮಾಡಿದರು.

ಜನನ 
 ೧೫೪೪ - ತೊರ್ಕಾತೊ ತಸ್ಸೊ, ಇಟಲಿಯ ಕವಿ.
 ೧೯೧೫ - ವಿಜಯ್ ಹಜಾರೆ, ಭಾರತದ ಕ್ರಿಕೆಟ್ ಪಟು.

ಮರಣ 
 ೨೦೦೬ - ಸ್ಲೊಬೊದಾನ್ ಮಿಲೊಸೇವಿಚ್, ಸೆರ್ಬಿಯ ಮತ್ತು ಯುಗೊಸ್ಲಾವಿಯಗಳ ರಾಷ್ಟ್ರಪತಿ.

ರಜೆಗಳು/ಆಚರಣೆಗಳು 
 ಯುವರ ದಿನ (ಜ಼ಾಂಬಿಯ)

ಹೊರಗಿನ ಸಂಪರ್ಕಗಳು 
 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

೧
ಮಾರ್ಚ್ ೧೦

ಮಾರ್ಚ್ ೧೦ ಮಾರ್ಚ್ ತಿಂಗಳ ೧೦ನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೬೯ನೇ ದಿನ (ಅಧಿಕ ವರ್ಷದಲ್ಲಿ ೭೦ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೨೯೬ ದಿನಗಳು ಉಳಿದಿರುತ್ತವೆ.

ಪ್ರಮುಖ ಘಟನೆಗಳು 
 ೧೯೫೯ - ೧೦ ವರ್ಷಗಳ ಚೀನಾದ ಆಡಳಿತದ ವಿರುದ್ಧ ಟಿಬೆಟ್ನಲ್ಲಿ ದಂಗೆ.
 ೧೯೭೭- ಯುರೇನಸ್ ರಿಂಗ್ಸ್: ಖಗೋಳಶಾಸ್ತ್ರಜ್ಞರು ಯುರೇನಸ್ ಸುಮಾರು ಉಂಗುರಗಳು ಅನ್ವೇಷಿಸಲು.

ಜನನ 
 ೧೯೨೧ - ಎಂ.ವಿ.ರಾಜಮ್ಮ, ಕನ್ನಡ ಚಿತ್ರರಂಗದ ಅಭಿನೇತ್ರಿ.
 ೧೮೭೩ - ಮೌಲಾನಾ ಶೌಕತ್ ಅಲಿ, ಭಾರತದ ಸ್ವಾತಂತ್ರ್ಯ ಹೋರಾಟಗಾರ.
 ೧೯೪೫ - ಮಾಧವರಾವ್ ಸಿಂಧಿಯಾ, ಕಾಂಗ್ರೆಸ್ ಪಕ್ಷದ ಮುಖಂಡ.

ಮರಣ 
 ೪೮೩ - ಪೋಪ್ ಸಿಂಪ್ಲಿಸಿಯೋ
 ೧೯೭೩ - ಬುಲ್ ಕಾರ್ನರ್, ಅಮೆರಿಕನ್ ರಾಜಕಾರಣಿ
 ೧೯೯೩ - ಡಿನೋ ಬ್ರಾವೋ, ಇಟಾಲಿಯನ್ ಕೆನಡಿಯನ್ ಕುಸ್ತಿಪಟು
 ೧೯೯೬ - ರಾಸ್ ಹಂಟರ್, ಅಮೇರಿಕಾದ ನಟ ಮತ್ತು ನಿರ್ಮಾಪಕ

ರಜೆಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 
 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

೧
ಮಾರ್ಚ್ ೫

ಮಾರ್ಚ್ ೫ - ಮಾರ್ಚ್ ತಿಂಗಳ ಐದನೆಯ ದಿನ.

ಘಟನೆಗಳು
೧೯೩೧ – ಬ್ರಿಟಿಶ್ ಆಳ್ವಿಕೆ: ಗಾಂಧಿ–ಅರ್ವಿನ್ ಒಪ್ಪಂದಕ್ಕೆ ಸಹಿಹಾಕಲಾಯಿತು.

ಜನನ
೧೯೭೪ – ಎವಾ ಮೆಂಡೆಸ್, ಅಮೇರಿಕಾದ ರೂಪದರ್ಶಿ ಮತ್ತು ನಟಿ

ನಿಧನ 
 ೧೯೫೩ - ಸೋವಿಯಟ್ ಒಕ್ಕೂಟದ ಕಮ್ಯೂನಿಸ್ಟ್ ಪಕ್ಷದ ಮಹಾ ಕಾರ್ಯದರ್ಶಿ ಜೋಸೆಫ್ ಸ್ಟಾಲಿನ್.

೦
೦
ಮಾರ್ಚ್ ೭

ಮಾರ್ಚ್ ೭ - ಮಾರ್ಚ್ ತಿಂಗಳ ಏಳನೆಯ ದಿನ, ವರ್ಷದ ೬೬ನೇಯ (ಅಧಿಕ ವರ್ಷದಲ್ಲಿ ೬೭ನೇಯ) ದಿನ.

ಘಟನೆಗಳು 
 ೧೮೭೬ - ಅಲೆಕ್ಝಾಂಡರ್ ಗ್ರಹಾಮ್ ಬೆಲ್ ಗೆ ಟೆಲಿಫೋನ್ ಅವಿಷ್ಕಾರಕ್ಕೆ ಪೇಟೆಂಟ್ ಪ್ರಾಪ್ತಿ.
 ೧೯೬೮ - ಬಿ.ಬಿ.ಸಿಯಿಂದ ಪ್ರಥಮ ಬಾರಿಗೆ ಬಣ್ಣದಲ್ಲಿ ದೂರದರ್ಶನದ ಮೂಲಕ ಸುದ್ದಿ ಪ್ರಸಾರ.
 ೧೯೬೯ - ಗೋಲ್ಡಾ ಮೇಯರ್ ಇಸ್ರೇಲ್ ದೇಶದ ಪ್ರಥಮ ಮಹಿಳಾ ಪ್ರಧಾನಿಯಾಗಿ ಆಯ್ಕೆ.
 ೧೯೭೧ - ಬಂಗಬಂಧು ಶೇಖ್ ಮುಜಿಬುರ್ ರೆಹಮಾನ್ ರಿಂದ ಪೂರ್ವ ಪಾಕಿಸ್ತಾನದ ಜನತೆಗೆ ಸ್ವಾತಂತ್ರಕ್ಕಾಗಿ ಕರೆ ನೀಡಿದ ಭಾಷಣ. ಇದು ಬಾಂಗ್ಲಾದೇಶದ ಉದಯಕ್ಕೆ ನಾಂದಿಯಾಯಿತು.
೧೯೯೬ - ಜನರಿಂದ ಚುನಾಯಿತರಾದ ಪ್ರಥಮ ಪ್ಯಾಲೆಸ್ಟೈನ್ ಸಂಸತ್ ಆಸ್ತಿತ್ವಕ್ಕೆ.

ಜನನ 
 ೧೮೪೯ - ಲೂಥರ್ ಬರ್ಬ್ಯಾಂಕ್ - ಅಮೇರಿಕದ ಸಸ್ಯಶಾಸ್ತ್ರಜ್ಞ (ನಿ. ೧೯೨೬)
 ೧೯೪೯ - ಗುಲಾಮ್ ನಬಿ ಆಜಾದ್ - ಭಾರತೀಯ ರಾಜಕಾರಣಿ
 ೧೯೫೨ - ವಿವಿಯನ್ ರಿಚರ್ಡ್ಸ್ - ವೆಸ್ಟ್ ಇಂಡೀಜ್ ಕ್ರಿಕೆಟ್ ತಂಡದ ನಾಯಕ ಮತ್ತು ಬ್ಯಾಟ್ಸಮನ್
 ೧೯೫೫ - ಅನುಪಮ್ ಖೇರ್ - ಹಿಂದಿ ಚಲನಚಿತ್ರ ನಟ
 ೧೯೬೦ - ಇವಾನ್ ಲೆಂಡ್ಲ್ - ಝೆಕ್ ಲಾನ್ ಟೆನ್ನಿಸ್ ಆಟಗಾರ.

ನಿಧನ 
 ೧೯೫೨ - ಪರಮಹಂಸ ಯೋಗಾನಂದ - ಭಾರತೀಯ ಸನ್ಯಾಸಿ ಮತ್ತು ಯೋಗ ಗುರು (ಜ. ೧೮೯೩)

ಬಾಹ್ಯ ಸಂಪರ್ಕ 
 ಬಿಬಿಸಿ: ಈ ದಿನ
 
 ಕೆನಡಾದಲ್ಲಿ ಈ ದಿನ

೦
೦
ಮಾರ್ಚ್ ೬

ಮಾರ್ಚ್ - ಗ್ರೆಗೋರಿಯನ್ ಕ್ಯಾಲೆಂಡರ್‌ನ ಮೂರನೆಯ ತಿಂಗಳು. ಇದರಲ್ಲಿ ಮೂವತ್ತೊಂದು ದಿನಗಳು ಇರುತ್ತವೆ. ಮಾರ್ಚ್ ೬ - ಮಾರ್ಚ್ ತಿಂಗಳ ಆರನೆಯ ದಿನ.

ಪ್ರಮುಖ ಘಟನೆಗಳು 
 ೧೮೬೯ - ಡಿಮಿಟ್ರಿ ಮೆಂಡಲೀಫ್ ರಿಂದ ರಷ್ಯಾದ ಕೆಮಿಕಲ್ ಸೊಸೈಟಿಗೆ ಪ್ರಥಮ ಬಾರಿಗೆ ಪಿರಿಯಾಡಿಕ್ ಟೇಬಲ್ ಬಗ್ಗೆ ಪ್ರಕಟಣೆ.
 ೧೯೬೧ - ಭಾರತದ ಮೊದಲ ವಿತ್ತ ದಿನಪತ್ರಿಕೆ  "ದಿ ಎಕನಾಮಿಕ್ ಟೈಮ್ಸ್" ಪ್ರಕಟಣೆ ಆರಂಭ.

ಜನನ 
 ೧೯೨೭ - ಗ್ಯಾಬ್ರಿಯೆಲ್ ಗಾರ್ಸಿಯಾ ಮಾರ್ಕೆಜ್, ಕೊಲಂಬಿಯಾದ ಲೇಖಕ ನೊಬೆಲ್ ಪ್ರಶಸ್ತಿ ವಿಜೇತ.
 ೧೯೩೭ - ವ್ಯಾಲೆಂಟಿನಾ ತೆರೆಷ್ಕೊವಾ, ಗಗನಯಾತ್ರಿ.

ನಿಧನ 
 ೧೯೭೩ - ಪರ್ಲ್ ಎಸ್. ಬಕ್,  ನೊಬೆಲ್ ಪ್ರಶಸ್ತಿ ವಿಜೇತ ಅಮೇರಿಕನ್ ಲೇಖಕಿ (ಜ. ೧೮೯೨)
 ೧೯೮೨ - ಐನ್ ರ್ಯಾಂಡ್, ರಷ್ಯನ್-ಅಮೇರಿಕನ್ ಲೇಖಕ (ಜ. ೧೯೦೫)
 ೨೦೦೫ - ಯು.ಆರ್.ಕೃಷ್ಣರಾವ್  ನೃತ್ಯಗುರು

ಬಾಹ್ಯ ಸಂಪರ್ಕ 
 ಬಿಬಿಸಿ: ಈ ದಿನ
 
 ಕೆನಡಾದಲ್ಲಿ ಈ ದಿನ

೦
೦
ಮಾರ್ಚ್ ೧೫

ಮಾರ್ಚ್ - ಗ್ರೆಗೋರಿಯನ್ ಕ್ಯಾಲೆಂಡರ್‌ನ ಮೂರನೆಯ ತಿಂಗಳು. ಇದರಲ್ಲಿ ಮೂವತ್ತೊಂದು ದಿನಗಳು ಇರುತ್ತವೆ. ಮಾರ್ಚ್ ೧೫ ಮಾರ್ಚ್ ತಿಂಗಳ ೧೫ನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೭೪ನೇ ದಿನ (ಅಧಿಕ ವರ್ಷದಲ್ಲಿ ೭೫ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೨೯೧ ದಿನಗಳು ಉಳಿದಿರುತ್ತವೆ.

ಪ್ರಮುಖ ಘಟನೆಗಳು 
 ೧೮೭೭ - ಮೊದಲ ಟೆಸ್ಟ್ ಕ್ರಿಕೆಟ್ ಪಂದ್ಯ ಇಂಗ್ಲೆಂಡ್ ಮತ್ತು ಆಸ್ಟ್ರೇಲಿಯಗಳ ತಂಡಗಳ ಮಧ್ಯೆ ಪ್ರಾರಂಭವಾಯಿತು.
 ೨೦೦೩ - ಹೂ ಜಿಂಟಾವ್ ಚೀನಿ ಜನರ ಗಣರಾಜ್ಯದ ರಾಷ್ಟ್ರಪತಿಯಾದರು.

ಜನನ 
 ೧೯೩೪ - ಕಾನ್ಷಿ ರಾಮ್, ಭಾರತದ ದಲಿತರ ನಾಯಕ.

ಮರಣ 
 ಕ್ರಿ.ಪೂ. ೪೪ - ಜೂಲಿಯಸ್ ಸೀಜರ್, ರೋಮ್ ಸಾಮ್ರಾಜ್ಯದ ಚಕ್ರವರ್ತಿ.

ರಜೆಗಳು/ಆಚರಣೆಗಳು 
 ವಿಶ್ವ ಬಳಕೆದಾರರ ಹಕ್ಕುಗಳ  ದಿನ.

ಹೊರಗಿನ ಸಂಪರ್ಕಗಳು 
 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

೧
ಮಾದ್ರಿ

ಮಾದ್ರಿ ದ್ವಾಪರ ಯುಗದಲ್ಲಿ ಇದ್ದ ಮಹಾಭಾರತದ ಒಂದು ಪಾತ್ರ. ಮದ್ರ ದೇಶದ ರಾಜ ಋತಾಯನನ ಮಗಳು ಮತ್ತು ಶಲ್ಯನ ತಂಗಿ. ಪಾಂಡು ಮಹಾರಾಜನ ಎರಡನೆಯ ಹೆಂಡತಿ. ಪಂಚ ಪಾಂಡವರಲ್ಲಿಬ್ಬರಾದ ನಕುಲ ಮತ್ತು ಸಹದೇವರೆಂಬ ಅವಳಿ ಮಕ್ಕಳ ತಾಯಿ. ಮಾದ್ರಿ ಕುಂತಿ ನೀಡಿದ ಮಂತ್ರದ ಸಹಾಯದಿಂದ ಅಶ್ವಿನಿ ದೇವತೆಗಳನ್ನು ಆಹ್ವಾನಿಸಿ, ಅವರ ಅನುಗ್ರಹದಿಂದ ಈ ಮಕ್ಕಳನ್ನು ಪಡೆಯುತ್ತಾಳೆ.

ಮಹಾಭಾರತದ ಪಾತ್ರಗಳು
ರಾಷ್ಟ್ರಪಿತ

ರಾಷ್ಟ್ರಪಿತ ಎಂಬದು ಹಲವು ರಾಷ್ಟ್ರಗಳಲ್ಲಿ ದೇಶದ ಸಂಸ್ಥಾಪನೆಯಲ್ಲಿ ಪ್ರಮುಖ ಪಾತ್ರ ವಹಿಸಿದವರಿಗೆ ಸಲ್ಲಿಸುವ ಬಿರುದು.

ದೇಶಾನುಸಾರ ಪಟ್ಟಿ

ನಾಯಕರು

en:Father of the Nation
he:אבי האומה
nl:Vader des vaderlands
ja:国家の父
no:Landsfader
sv:Landsfader
zh:國父

pt:Pai da Pátria
ಲಿಬಿಯಾ

ಲಿಬಿಯಾ ಉತ್ತರ ಆಫ್ರಿಕಾ ಭಾಗದಲ್ಲಿ ಕಂಡುಬರುವ ದೇಶವಾಗಿದ್ದು, ಉತ್ತರಕ್ಕೆ ಮೆಡಿಟರೆಯನ್ ಸಮುದ್ರ, ಪೂರ್ವಕ್ಕೆ ಈಜಿಪ್ಟ್, ಆಗ್ನೇಯಕ್ಕೆ ನೈಜರ್, ಪಶ್ಚಿಮಕ್ಕೆ ಅಲ್ಜಿರಿಯ, ದಕ್ಷಿಣಕ್ಕೆ ಚಾಡ್ ಮತ್ತು ವಾಯುವ್ಯಕ್ಕೆ ಟುನೀಶಿಯ ದೇಶಗಳೊಂದಿಗೆ ತನ್ನ ಗಡಿಭಾಗಗಳನ್ನು ಹಂಚಿಕೊಂಡಿದೆ.

ಆಫ್ರಿಕ ಖಂಡದ ದೇಶಗಳು
ಮಾರ್ಚ್ ೧೮

ಮಾರ್ಚ್ ೧೮ - ಮಾರ್ಚ್ ತಿಂಗಳ ಹದಿನೆಂಟನೆಯ ದಿನ.

ಪ್ರಮುಖ ಘಟನೆಗಳು 
 ೧೩೩೬ - ಕರ್ನಾಟಕದ ಪ್ರಸಿದ್ಧ ಸಾಮ್ರಾಜ್ಯ ವಿಜಯನಗರದ ಸ್ಥಾಪನೆ.
 ೨೦೦೧ - ಶ್ರೀಹರಿಕೋಟಾದಿಂದ ಉಪಗ್ರಹ ಜಿಎಸ್‌ಎಲ್‌ವಿ ಉಡಾವಣೆ.
೨೦೧೨ ರಲ್ಲಿ ಟುಪೌ VI ಟೊಂಗಾ ರಾಜ್ಯದ ರಾಜ ಆಗುತ್ತದೆ.
೨೦೧೪ ರಲ್ಲಿ ರಶಿಯಾ ಮತ್ತು ಕ್ರಿಮೆಯದ ಪಾರ್ಲಿಮೆಂಟ್ಚ್ಗಳು ಒಂದು ಪ್ರವೇಶದ ಒಪ್ಪಂದಕ್ಕೆ ಸಹಿ ಹಾಕಿದವು.
೨೦೧೫ ರಲ್ಲಿ ಟುನಿಷಿಯಾದ-ವೃಂದದಲ್ಲಿನ ಬಾರ್ಡೊ ನ್ಯಾಷನಲ್ ಸ೦ಗ್ರಾಲಯಕ್ಕೆ ಉಗ್ರಗಾಮಿಗಳು ದಾಳಿ. ೨೩ ಜನರು, ಬಹುತೇಕ ಎಲ್ಲಾ ಪ್ರವಾಸಿಗರು,ಸಾವನ್ನಪ್ಪಿದರು, ಮತ್ತು ಕನಿಷ್ಠ 50 ಇತರ ಜನರು ಗಾಯಗೊಂಡರು.

ಜನನ 
 ೧೮೫೮ - ಸಮಾಜ ಸುಧಾರಕ,ಭಾರತರತ್ನ ಧೋಂಡೊ ಕೇಶವ್ ಕರ್ವೆ.
 ೧೯೩೮ - ಹಿಂದಿ ಚಲನಚಿತ್ರ ನಟ ಶಶಿ ಕಪೂರ್.
 ೧೯೪೮ - ಭಾರತದ ಕ್ರಿಕೆಟ್ ಅಲ್‌ರೌಂಡರ್ ಏಕನಾಥ್ ಸೋಲ್ಕರ್.

ನಿಧನ 
 ೧೯೫೫ - ವಿಶ್ವ ವಿಖ್ಯಾತ ವಿಜ್ಞಾನಿ ಆಲ್ಬರ್ಟ್ ಐನ್‌ಸ್ಟೀನ್.

ಆಚರಣೆಗಳು 
 

೧
೧
ಅಮೇರಿಕ ಸಂಯುಕ್ತ ಸಂಸ್ಥಾನದ ಸಂವಿಧಾನ

ಅಮೇರಿಕ ಸಂಯುಕ್ತ ಸಂಸ್ಥಾನದ ಸಂವಿಧಾನ ಅಮೇರಿಕ ದೇಶದ ಉಚ್ಚ ಕಾನೂನನ್ನು ಉಳ್ಳ ಸಂವಿಧಾನ. ಪ್ರಥಮ ಬಾರಿಗೆ ಇದು ಸೆಪ್ಟಂಬರ್ ೧೭, ೧೭೮೭ರಂದು ಫಿಲಡೆಲ್ಫಿಯದಲ್ಲಿನ ಸಂವಿಧಾನ ರಚನ ಸಭೆಯಲ್ಲಿ ಅಂಗೀಕಾರಗೊಂಡು ಮುಂದೆ ಸಂವಿಧಾನದಲ್ಲಿ ನಮೂದಿತ ಎಲ್ಲಾ ರಾಜ್ಯಗಳಿಂದ ಒಪ್ಪಿಗೆ ಪಡೆಯಿತು. ಇಂದಿಗೂ ಜಾರಿಯಲ್ಲಿರುವ ಲಿಖಿತ ಸಂವಿಧಾನಗಳಲ್ಲಿ ಇದೇ ಅತ್ಯಂತ ಹಳೆಯದು.

ಉಲ್ಲೇಖಗಳು

ಸಂವಿಧಾನಗಳು
ಸಂವಿಧಾನ
ಮಾರ್ಚ್ ೧೬

ಮಾರ್ಚ್ ೧೬ - ಮಾರ್ಚ್ ತಿಂಗಳ ಹದಿನಾರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೭೫ನೇ ದಿನ (ಅಧಿಕ ವರ್ಷದಲ್ಲಿ ೭೬ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೨೯೦ ದಿನಗಳು ಉಳಿದಿರುತ್ತವೆ.

ಜನನ 
 ೧೯೩೫ - ನಾಟಕರತ್ನ ಗುಬ್ಬಿ ವೀರಣ್ಣನವರ ಮಗ ಹಾಗೂ ನಟ, ನಿರ್ದೇಶಕ ಜಿ.ವಿ.ಶಿವಾನಂದ್.

ಮರಣ

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

೧
೧
ಮೀಟರ್

ಮೀಟರ್ ಎಂಬುದು ಅಂತರರಾಷ್ಟ್ರೀಯ ಏಕಮಾನ ವ್ಯವಸ್ಥೆಯಲ್ಲಿ (:en:SI units) ಉದ್ದದ ಅಳತೆಯ ಮೂಲ ಪ್ರಮಾಣ. ಐತಿಹಾಸಿಕವಾಗಿ ಇದು ಭೂಮಿಯ ಸಮಭಾಜಕ ವೃತ್ತದಿಂದ ಉತ್ತರ ಧ್ರುವದ ವರೆಗಿನ ದೂರದ ೧೦ ಮಿಲಿಯನ್ರ ಒಂದು ಭಾಗವಾಗಿ ನಿರ್ಧಾರಿತವಾಯಿತು. ಈ ಅಳತೆಯನ್ನು ಫ್ರಾನ್ಸ್ನ ವಿಜ್ಞಾನ ಪರಿಷತ್ತಿನಲ್ಲಿ ಒಂದು ಪ್ಲಾಟಿನಮ್-ಇರಿಡಿಯಮ್ ಲೋಹದ ಪಟ್ಟಿಯ ಮೇಲೆ ಎರಡು ಗೆರೆಗಳಿಂದ ಸೂಚಿತವಾಗಿತ್ತು. ಈಗ ತೂಕ ಮತ್ತು ಅಳತೆಗಳ ಅಂತರರಾಷ್ಟ್ರೀಯ ಪ್ರಾಧಿಕಾರವು ಈ ಅಳತೆಯನ್ನು ಬೆಳಕು ಒಂದು ಕ್ಷಣದ (೨೯೯,೭೯೨,೪೫೮ನೇ) ಭಾಗದಲ್ಲಿ ಚಲಿಸುವ ದೂರವಾಗಿ ನಿರ್ದಿಷ್ಟ ಮಾಡಿದೆ.  ಬೆಳಕಿನ ವೇಗ: ಅತ್ಯಂತ ಕರಾರುವಾಕ್ಕಾಗಿ ನಿರ್ವಾತ ಪ್ರದೇಶದಲ್ಲಿ 299,792,458 ಮೀ / ಸೆಕೆಂಡ್ (186,282.397 ಮೈಲಿ / ಸೆಕೆಂಡ್) (ಒಂದು ಸೆಕಂಡಿಗೆ)  ಅಳೆಯಲಾಗಿದೆ, ಅದರ ಪ್ರಕಾರ 1ಮೀ = 1/299,792,458 (ಅಂದಾಜು 3ಲಕ್ಷ ಕಿ.ಮೀ.)

SI ಪದ್ಧತಿಯಲ್ಲಿ ಮೀಟರ್ ಆಧಾರಿತ ಇತರ ಮಾಪನಗಳು 
SI ಪದ್ಧತಿಯ ಪ್ರಕಾರ ಮೂಲ ಮಾಪನಗಳ ದಶಕಾಂಶಗಳನ್ನು ಇತರ ಮಾಪನಗಳಾಗಿ ಉಪಯೋಗಿಸಲ್ಪಡುತ್ತವೆ. ಈ ರೀತಿಯ ಮಾಪನಗಳ ಪಟ್ಟಿ ಕೆಳಗಿದೆ. ಪ್ರಮುಖ ಮಾಪನಗಳನ್ನು ದಪ್ಪ ಅಕ್ಷರಗಳಲ್ಲಿ ನಮೂದಿಸಲಾಗಿದೆ.
ಇದು ಮೀಟರ್ ಮಾಪನದ ಲೆಖ್ಖದಲ್ಲಿದೆ ೧೦೧=೧x೧೦ಮೀಟರ್ ; ೧೦-೧= ೧/೧೦ ಮೀ.ಸೆಂ.ಮೀ=೧/೧೦೦ಮೀ.(?)

ಅಳತೆ
ಮಾರ್ಚ್ ೧೯

ಮಾರ್ಚ್ ೧೯ - ಮಾರ್ಚ್ ತಿಂಗಳ ಹತ್ತೊಂಬತ್ತನೆಯ ದಿನ.

ಪ್ರಮುಖ ಘಟನೆಗಳು

ಜನನ

ನಿಧನ 
 ೧೯೮೨ - ಹಿರಿಯ ಸಂಸದೀಯ, ಕಿಸಾನ್ ಮ‌ಜ್ದೂರ್ ದಳ ಸ್ಥಾಪಕ ಜೆ. ಬಿ. ಕೃಪಲಾನಿ
 ೧೯೯೮ - ಕಮ್ಯೂನಿಸ್ಟ್ ಮುಖಂಡ ಇ. ಎಂ. ಎಸ್. ನಂಬೂದಿರಿಪಾಡ್

ಆಚರಣೆಗಳು 

೧
೧
ಫೆಬ್ರುವರಿ ೧೯

ಫೆಬ್ರುವರಿ ೧೯ - ಫೆಬ್ರುವರಿ ತಿಂಗಳ ಹತ್ತೊಂಬತ್ತನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ಪ್ರಕಾರದ ವರ್ಷದಲ್ಲಿನ ೫೦ನೇ ದಿನ. ಈ ದಿನದ ನಂತರ ವರ್ಷದಲ್ಲಿ, ೩೧೫ (ಅಧಿಕ ವರ್ಷದಲ್ಲಿ ೩೧೬) ದಿನಗಳು ಇರುತ್ತವೆ.

ಪ್ರಮುಖ ಘಟನೆಗಳು 
 ೧೯೮೬ - ಸೋವಿಯಟ್ ಒಕ್ಕೂಟದಿಂದ ಮೀರ್ ಬಾಹ್ಯಾಕಾಶ ತಾಣದ ಉಡಾವಣೆ.

ಜನನ 
 ೧೪೭೩ - ನಿಕೊಲಸ್ ಕೊಪರ್ನಿಕಸ್, ಗಣಿತಜ್ಞ ಮತ್ತು ಖಗೋಳತಜ್ಞ

ನಿಧನ 
೧೯೧೫ – ಗೋಪಾಲಕೃಷ್ಣ ಗೋಖಲೆ, ಭಾರತೀಯ ತತ್ವಶಾಸ್ತ್ರಜ್ಞ ಮತ್ತು ರಾಜಕಾರಣಿ (ಜ. ೧೮೬೬)

ದಿನಾಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಫೆಬ್ರುವರಿಯ ದಿನಗಳು
ಫೆಬ್ರುವರಿ
ಪುರಾಣ

ಪುರಾಣಗಳು ಯಾವುದೇ ಸಂಸ್ಕೃತಿ ಅಥವಾ ಧರ್ಮದಲ್ಲಿ ಅದಕ್ಕೆ ಸಂಬಂಧಿತ ದಂತಕಥೆಗಳ ಸಮೂಹ. ಇವುಗಳು ಆಡುಭಾಷೆಯ ರೂಪದಲ್ಲಿ ಅಥವಾ ಲಿಖಿತ ರೂಪದಲ್ಲಿ ಸಾಂಪ್ರದಾಯಿಕವಾಗಿ ತಲೆಮಾರುಗಳಿಂದ ತಲೆಮಾರುಗಳಿಗೆ ವರ್ಗಾಯಿಸಲಾಗುತ್ತವೆ. ಅನೇಕ ಬಾರಿ ಇವುಗಳು ಆ ಸಂಸ್ಕೃತಿಯ ಅಥವಾ ಧರ್ಮದ ನಾಯಕರ ಅಥವಾ ದೇವತೆಗಳ ಅತಿಮಾನುಷ ಕಾರ್ಯಗಳನ್ನು ವರ್ಣಿಸುತ್ತವೆ.

ಇವನ್ನೂ ನೋಡಿ 
 ಹಿಂದೂ ಪುರಾಣಗಳು
 ವೀರಶೈವ ಪುರಾಣಗಳು
 ಜೈನ ಪುರಾಣಗಳು
ಸೃಷ್ಟಿ ಸೆಮೆಟಿಕ್ ಪುರಾಣ
 ಸೃಷ್ಟಿ ಮತ್ತು ಪುರಾಣ
 ಇತರ ಪುರಾಣ
ಕಾಲ

ಕಾಲ ಅಥವಾ ಸಮಯ ಎರಡು ದೃಷ್ಟಿಕೋನಗಳಿಂದ ವಿವರಿಸಲ್ಪಟ್ಟಿದೆ. ಒಂದು ದೃಷ್ಟಿಯಲ್ಲಿ ಕಾಲವು ಬ್ರಹ್ಮಾಂಡದ ಮೂಲ ಸ್ವತ್ತಾಗಿದ್ದು, ಅದರ ಆಯಾಮದಲ್ಲಿ ಎಲ್ಲಾ ಘಟನೆಗಳು ಸಂಭವಿಸುತ್ತವೆಂಬುದು. ಇನ್ನೊಂದು ದೃಷ್ಟಿಯಲ್ಲಿ ಕಾಲವೆಂಬುದು ಮಾನವನು ಬ್ರಹ್ಮಾಂಡವನ್ನು ಅರ್ಥ ಮಾಡಿಕೊಳ್ಳಲು ಘಟನೆಗಳ ಮಧ್ಯವನ್ನು ಅಳೆಯಲು ಸೃಷ್ಟಿಸಿರುವ ಒಂದು ಕಲ್ಪನೆ ಎಂದು.

ವಿಜ್ಞಾನದಲ್ಲಿ ಕಾಲವನ್ನು ಜಾಗದೊಂದಿಗೆ (space) ಮೂಲಭೂತ ಮಾಪನಗಳೆಂದು ಪರಿಗಣಿಸಲಾಗುತ್ತದೆ. ಈ ಮೂಲಭೂತ ಮಾಪನಗಳನ್ನು ಇತರ ಮಾಪನಗಳ ಭಾಗವಾಗಿ ನಿರೂಪಿಸಲಾಗದಂತವು. ಇವುಗಳನ್ನು ಅಳತೆ ಮಾಡುವುದರಿಂದ ಮಾತ್ರ ಲೆಕ್ಕ ಹಾಕಬಹುದು. ಹೀಗಾಗಿ ಕಾಲವನ್ನು ಯಾವುದಾದರು ನಿರ್ಧಿಷ್ಟ ವೇಳೆಗಳ ಅಂತರದಲ್ಲಿ ನಡೆಯುವ ಘಟನೆಗಳ ಮೂಲಕ ಅಳತೆ ಮಾಡಲಾಗುತ್ತದೆ.

ಅಳತೆ
ಮಾರ್ಚ್ ೨೨

ಮಾರ್ಚ್ ೨೨ - ಮಾರ್ಚ್ ತಿಂಗಳ ಇಪ್ಪತ್ತೆರಡನೆಯ ದಿನ.

ಪ್ರಮುಖ ಘಟನೆಗಳು

ಜನನ

ನಿಧನ 
 ೨೦೦೭ - ಯುಜಿ ಎಂದೇ ಖ್ಯಾತರಾಗಿದ್ದ ತತ್ವಜ್ಞಾನಿ ಯು. ಜಿ. ಕೃಷ್ಣಮೂರ್ತಿ.

ಆಚರಣೆಗಳು 
 ವಿಶ್ವ ಜಲ ದಿನ.

೨
೨
ನಾಟಕ

ನಾಟಕವು ನಟರು ಅಭಿನಯಿಸಬಹುದಾದ ರೀತಿಯಲ್ಲಿ ರಚಿಸಲ್ಪಡುವ ಒಂದು ಸಾಹಿತ್ಯ ಪ್ರಕಾರ. ನಾಟಕದ ಅಭಿನಯವು ಒಂದು ರಂಗಕಲೆಯ ವಿಧ.

ಕಲೆ

ar:دراما
bg:Драма (литература)
ca:Drama
cs:Drama
de:Drama
el:Δράμα
en:Drama
es:Drama
eo:Dramo
fr:Drame (théâtre)
fy:Toaniel
hr:Drama
id:Drama
it:Dramma
he:דרמה
ka:დრამა
lv:Dramaturģija
mk:Драма
nl:Saterspel
ja:ドラマ
pl:Dramat
pt:Drama
ro:Dramă
ru:Драма
simple:Drama
sk:Dráma
sr:Драма
fi:Draama
sv:Drama
uk:Драма
yi:דראמא

ನಾಟಕವು ಪ್ರದರ್ಶನದಲ್ಲಿ ಪ್ರತಿನಿಧಿಸುವ ನಿರ್ದಿಷ್ಟ ಕಾಲ್ಪನಿಕ ವಿಧಾನವಾಗಿದೆ: ನಾಟಕ, ಒಪೆರಾ, ಮೈಮ್, ಬ್ಯಾಲೆ, ಇತ್ಯಾದಿಗಳನ್ನು ರಂಗಮಂದಿರದಲ್ಲಿ ಅಥವಾ ರೇಡಿಯೋ ಅಥವಾ ದೂರದರ್ಶನದಲ್ಲಿ ಪ್ರದರ್ಶಿಸಲಾಗುತ್ತದೆ.[1] ಸಾಮಾನ್ಯವಾಗಿ ಕಾವ್ಯದ ಪ್ರಕಾರವಾಗಿ ಪರಿಗಣಿಸಲ್ಪಟ್ಟಿರುವ, ನಾಟಕೀಯ ವಿಧಾನವು ನಾಟಕೀಯ ಸಿದ್ಧಾಂತದ ಆರಂಭಿಕ ಕೃತಿಯಾದ ಅರಿಸ್ಟಾಟಲ್‌ನ ಪೊಯೆಟಿಕ್ಸ್ (c. 335 BC) ರಿಂದ ಮಹಾಕಾವ್ಯ ಮತ್ತು ಸಾಹಿತ್ಯದ ವಿಧಾನಗಳೊಂದಿಗೆ ವ್ಯತಿರಿಕ್ತವಾಗಿದೆ.[2]

ಷೇಕ್ಸ್‌ಪಿಯರ್‌ನ ರಿಚರ್ಡ್ III ನಾಟಕದ ಒಂದು ದೃಶ್ಯದ ಚಿತ್ರಣ
"ನಾಟಕ" ಎಂಬ ಪದವು "ಕಾರ್ಯ" ಅಥವಾ "ಆಕ್ಟ್" ಎಂಬ ಗ್ರೀಕ್ ಪದದಿಂದ ಬಂದಿದೆ (ಶಾಸ್ತ್ರೀಯ ಗ್ರೀಕ್: δρᾶμα, ಡ್ರಾಮಾ), ಇದು "ನಾನು ಮಾಡು" (ಶಾಸ್ತ್ರೀಯ ಗ್ರೀಕ್: δράω, dráō) ನಿಂದ ಬಂದಿದೆ. ನಾಟಕಕ್ಕೆ ಸಂಬಂಧಿಸಿದ ಎರಡು ಮುಖವಾಡಗಳು ಹಾಸ್ಯ ಮತ್ತು ದುರಂತದ ನಡುವಿನ ಸಾಂಪ್ರದಾಯಿಕ ಸಾಮಾನ್ಯ ವಿಭಾಗವನ್ನು ಪ್ರತಿನಿಧಿಸುತ್ತವೆ.

ಇಂಗ್ಲಿಷ್‌ನಲ್ಲಿ (ಅನೇಕ ಇತರ ಯುರೋಪಿಯನ್ ಭಾಷೆಗಳಲ್ಲಿ ಸಾದೃಶ್ಯವಾಗಿ), ಪ್ಲೇ ಅಥವಾ ಆಟ (ಆಂಗ್ಲೋ-ಸ್ಯಾಕ್ಸನ್ ಪ್ಲೆಯಾನ್ ಅಥವಾ ಲ್ಯಾಟಿನ್ ಲುಡಸ್ ಅನ್ನು ಭಾಷಾಂತರಿಸುವುದು) ಎಂಬ ಪದವು ವಿಲಿಯಂ ಷೇಕ್ಸ್‌ಪಿಯರ್‌ನ ಸಮಯದವರೆಗೆ ನಾಟಕಗಳಿಗೆ ಪ್ರಮಾಣಿತ ಪದವಾಗಿತ್ತು-ಅದರ ಸೃಷ್ಟಿಕರ್ತ ನಾಟಕವಾಗಿ- ನಾಟಕಕಾರನ ಬದಲು ತಯಾರಕ ಮತ್ತು ಕಟ್ಟಡವು ರಂಗಮಂದಿರಕ್ಕಿಂತ ಹೆಚ್ಚಾಗಿ ಆಟದ ಮನೆಯಾಗಿತ್ತು.[3]

ಆಧುನಿಕ ಯುಗದ ನಿರ್ದಿಷ್ಟ ಪ್ರಕಾರದ ನಾಟಕವನ್ನು ಗೊತ್ತುಪಡಿಸಲು "ನಾಟಕ" ವನ್ನು ಹೆಚ್ಚು ಸಂಕುಚಿತ ಅರ್ಥದಲ್ಲಿ ಬಳಸುವುದು. ಈ ಅರ್ಥದಲ್ಲಿ "ನಾಟಕ" ಎಂಬುದು ಹಾಸ್ಯ ಅಥವಾ ದುರಂತವಲ್ಲದ ನಾಟಕವನ್ನು ಸೂಚಿಸುತ್ತದೆ-ಉದಾಹರಣೆಗೆ, ಜೋಲಾ ಅವರ ಥೆರೆಸ್ ರಾಕ್ವಿನ್ (1873) ಅಥವಾ ಚೆಕೊವ್‌ನ ಇವನೊವ್ (1887). ಚಲನಚಿತ್ರ ಮತ್ತು ದೂರದರ್ಶನ ಉದ್ಯಮಗಳು, ಚಲನಚಿತ್ರ ಅಧ್ಯಯನಗಳ ಜೊತೆಗೆ, "ನಾಟಕ" ವನ್ನು ತಮ್ಮ ಮಾಧ್ಯಮದಲ್ಲಿ ಒಂದು ಪ್ರಕಾರವಾಗಿ ವಿವರಿಸಲು ಅಳವಡಿಸಿಕೊಂಡಿರುವುದು ಈ ಸಂಕುಚಿತ ಅರ್ಥವಾಗಿದೆ. "ರೇಡಿಯೋ ಡ್ರಾಮಾ" ಎಂಬ ಪದವನ್ನು ಎರಡೂ ಅರ್ಥಗಳಲ್ಲಿ ಬಳಸಲಾಗಿದೆ-ಮೂಲತಃ ನೇರ ಪ್ರದರ್ಶನದಲ್ಲಿ ರವಾನಿಸಲಾಗಿದೆ. ರೇಡಿಯೊದ ನಾಟಕೀಯ ಔಟ್‌ಪುಟ್‌ನ ಹೆಚ್ಚು ಎತ್ತರದ ಮತ್ತು ಗಂಭೀರವಾದ ಅಂತ್ಯವನ್ನು ಸಹ ಉಲ್ಲೇಖಿಸಬಹುದು.[4]

ರಂಗಭೂಮಿಯಲ್ಲಿ ನಾಟಕವನ್ನು ಪ್ರದರ್ಶಿಸುವುದು, ಪ್ರೇಕ್ಷಕರ ಮುಂದೆ ವೇದಿಕೆಯ ಮೇಲೆ ನಟರು ಪ್ರದರ್ಶಿಸುತ್ತಾರೆ, ಇದು ಸಹಕಾರಿ ಉತ್ಪಾದನಾ ವಿಧಾನಗಳು ಮತ್ತು ಸ್ವಾಗತದ ಸಾಮೂಹಿಕ ರೂಪವನ್ನು ಊಹಿಸುತ್ತದೆ. ನಾಟಕೀಯ ಪಠ್ಯಗಳ ರಚನೆ, ಸಾಹಿತ್ಯದ ಇತರ ಪ್ರಕಾರಗಳಿಗಿಂತ ಭಿನ್ನವಾಗಿ, ಈ ಸಹಯೋಗದ ಉತ್ಪಾದನೆ ಮತ್ತು ಸಾಮೂಹಿಕ ಸ್ವಾಗತದಿಂದ ನೇರವಾಗಿ ಪ್ರಭಾವಿತವಾಗಿದೆ.[5]

Translated by shreyas
ಜನವರಿ ೨

ಜನವರಿ ೨ - ಜನವರಿ ತಿಂಗಳಿನ ಎರಡನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿ, ಈ ದಿನದ ನಂತರ ೩೬೩ ದಿನಗಳು (ಅಧಿಕ ವರ್ಷದಲ್ಲಿ ೩೬೫ ದಿನಗಳು) ಇರುತ್ತವೆ.

ಪ್ರಮುಖ ಘಟನೆಗಳು 
 ೧೪೯೨ - ಯುರೋಪ್ನಲ್ಲಿ ಮುಸ್ಲಿಂ ಆಳ್ವಿಕೆಯ ಕೊನೆಯ ಪ್ರದೇಶವಾದ ಗ್ರೆನಾಡ ರೀಕಾಂಕ್ವಿಷ್ಟಾಗೆ ಶರಣಾಯಿತು.
 ೧೭೫೭ - ಬ್ರಿಟಿಷ್ ಈಷ್ಟ್ ಇಂಡಿಯ ಕಂಪನಿಯು ಕಲ್ಕತ್ತೆಯನ್ನು ಸೆರೆಹಿಡಿಯಿತು.
 ೧೭೯೩ - ರಷ್ಯಾ ಮತ್ತು ಪ್ರಷ್ಯ ಪೋಲೆಂಡ್ ಅನ್ನು ತಮ್ಮಲ್ಲಿ ವಿಭಾಗಿಸಿಕೊಂಡರು.

ಜನನ 
 ೧೯೨೦ - ಐಸಾಕ್ ಅಸಿಮೋವ್, ರಷ್ಯಾ ಮೂಲದ ಲೇಖಕ.
 ೧೯೩೭ - ಚಂದ್ರಶೇಖರ ಕಂಬಾರ
ಜ್ಞಾನಪೀಠ ಪುರಸ್ಕೃತ ಕನ್ನಡ ಸಾಹಿತಿ

ಹಬ್ಬಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಜನವರಿಯ ದಿನಗಳು
ಜನವರಿ
ಜುಲೈ ೯

- ಜುಲೈ ತಿಂಗಳ ಒಂಬತ್ತನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೯೦ನೇ ದಿನ(ಅಧಿಕ ವರ್ಷದಲ್ಲಿ ೧೯೧ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೧೭೭ ದಿನಗಳು ಉಳಿದಿರುತ್ತವೆ.

ಪ್ರಮುಖ ಘಟನೆಗಳು 
 ೨೦೦೬ - ಜರ್ಮನಿಯಲ್ಲಿ ನಡೆದ ವಿಶ್ವಕಪ್ ಫುಟ್‍ಬಾಲ್ ಪಂದ್ಯಾವಳಿಯಲ್ಲಿ ಇಟಲಿ ಜಯಭೇರಿ. ಫ್ರಾನ್ಸ್ ಎರಡನೇ ಸ್ಥಾನ. ಜರ್ಮನಿ ಮತ್ತು ಪೋರ್ಚುಗಲ್ ಕ್ರಮವಾಗಿ ಮೂರು ಮತ್ತು ನಾಲ್ಕನೆ ಸ್ಥಾನ.

ಜನನಗಳು

ನಿಧನ

ರಜೆಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಜುಲೈನ ದಿನಗಳು
ಜೂನ್ ೧

ಜೂನ್ ತಿಂಗಳಿನಲ್ಲಿ ಮೂವತ್ತು ದಿನಗಳಿರುತ್ತವೆ.  - ಜೂನ್ ತಿಂಗಳ ಮೊದಲನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೫೨ನೇ ದಿನ (ಅಧಿಕ ವರ್ಷದಲ್ಲಿ ೧೫೩ನೇ ದಿನ).

ಪ್ರಮುಖ ಘಟನೆಗಳು 
 ೧೫೩೩ - ಎನ್ ಬೊಲಿನ್ ಇಂಗ್ಲೆಂಡಿನ ರಾಣಿಯಾಗಿ ಪಟ್ಟ ಧರಿಸಿದಳು.
 ೨೦೦೧ - ನೇಪಾಳದ ಯುವರಾಜ ದೀಪೇಂದ್ರ ತನ್ನ ತಂದೆ ರಾಜ ಬೀರೇಂದ್ರನ ಸಮೇತ ತನ್ನ ಇಡೀ ಕುಟುಂಬವನ್ನು ಹತ್ಯೆ ಮಾಡಿದನು.

ಜನನ 
 ೧೯೭೫ - ಭಾರತದ ವೈಟ್ ಲಿಫ್ಟಿಂಗ್ ಆಟಗಾತಿ ಕರ್ಣಂ ಮಲ್ಲೇಶ್ವರಿ.

ನಿಧನ 
 ೧೯೯೬ - ನೀಲಂ ಸಂಜೀವ ರೆಡ್ಡಿ, ಭಾರತದ ೫ನೇ ರಾಷ್ಟ್ರಪತಿ.

ರಜೆಗಳು/ಆಚರಣೆಗಳು 
 ಸಮೋಅ - ಸ್ವಾತಂತ್ರ್ಯ ದಿನಾಚರಣೆ (೧೯೬೨)

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಜೂನ್
ಜೂನ್‍ನ ದಿನಗಳು
ಮಾರ್ಚ್ ೨೪

ಮಾರ್ಚ್ ೨೪ - ಮಾರ್ಚ್ ತಿಂಗಳ ಇಪ್ಪತ್ತ ನಾಲ್ಕನೇ ದಿನ.

ಪ್ರಮುಖ ಘಟನೆಗಳು

ಜನನ 
 ೧೯೪೪ - ಪ್ರಧಾನ ಮಂತ್ರಿ ಡಾ. ಮನಮೋಹನ್ ಸಿಂಗ್
 ೧೮೭೪ - ಹಂಗರಿ ಮೂಲದ ಜಾದೂಗಾರ ಹೌದಿನಿ

ನಿಧನ

ರಜೆಗಳು /ಆಚರಣೆಗಳು 
 ವಿಶ್ವ ಕ್ಷಯರೋಗ ದಿನ.

೨
೨
ಮಾರ್ಚ್ ೨೩

ಮಾರ್ಚ್ ೨೩ - ಮಾರ್ಚ್ ತಿಂಗಳ ಇಪ್ಪತ್ತ ಮೂರನೇ ದಿನ.

ಪ್ರಮುಖ ಘಟನೆಗಳು 
 ೧೯೩೧ - ಸ್ವಾತಂತ್ರ್ಯ ಹೋರಾಟಗಾರರಾದ ಭಗತ್‌ಸಿಂಗ್, ರಾಜಗುರು ಮತ್ತು ಸುಖದೇವ್‌ಗೆ ಗಲ್ಲು.

ಜನನ 
 ೧೮೮೩ - ರಾಷ್ಟ್ರಕವಿ ಎಂ.ಗೋವಿಂದಪೈ
 ೧೯೧೦ - ಸ್ವಾತಂತ್ರ್ಯ ಹೋರಾಟಗಾರ, ಸಮಾಜವಾದಿ ಚಿಂತಕ ಡಾ.ರಾಮಮನೋಹರ ಲೋಹಿಯಾ.
 ೧೯೫೧ - ಹವ್ಯಾಸಿ ರಂಗಭೂಮಿಯ ಪ್ರಸಿದ್ಧ ನಿರ್ದೇಶಕ ಪ್ರಸನ್ನ.

 1998 - ಬಳ್ಳಾರಿಯ ರಾಜಕಾರಣಿ , ಯುವ ನಾಯಕ  ಶರಣು ತೆಕ್ಕಲಕೋಟೆ.

ನಿಧನ 
 ೨೦೦೦ - ಹಾಕಿ ಆಟಗಾರ ಉಧಮ್‌ಸಿಂಗ್.

ರಜೆಗಳು / ಆಚರಣೆಗಳು 

೨
೨
ಅಕ್ಟೋಬರ್ ೧೨

ಅಕ್ಟೋಬರ್ ೧೨ ಅಕ್ಟೋಬರ್ ತಿಂಗಳ ಹನ್ನೆರಡನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೮೫ನೇ (ಅಧಿಕ ವರ್ಷದಲ್ಲಿ ೨೮೬ನೇ) ದಿನ.

ಪ್ರಮುಖ ಘಟನೆಗಳು

ಜನನ

ನಿಧನ 
 ೧೯೬೭ - ಸ್ವಾತಂತ್ರ್ಯ ಹೋರಾಟಗಾರ,ಸಮಾಜವಾದಿ ಚಿಂತಕ ಡಾ.ರಾಮಮನೋಹರ ಲೋಹಿಯಾ.

ರಜೆಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 
 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಅಕ್ಟೋಬರ್‍ನ ದಿನಗಳು
೧
ಸಸ್ತನಿ

ಸಸ್ತನಿಗಳು ಕಶೇರುಕ(ಬೆನ್ನೆಲುಬುಳ್ಳ ಪ್ರಾಣಿ) ಗಳಲ್ಲಿ, ಮರಿ ಹಾಕಿ ಅವಕ್ಕೆ ಮೊಲೆಯುಣಿಸುವ ಜೀವ ಜಾತಿ. ಆಸ್ಟ್ರೇಲಿಯ ಖಂಡದಲ್ಲಿ ಮೊಟ್ಟೆಯಿಡುವ ಕೆಲವು ಸಸ್ತನಿಗಳಿವೆ.

ವರ್ಗೀಕರಣ

ಮಾರ್ಸೂಪಿಯಲ್ಸ್ 
ಮರಿಗಳನ್ನು ತಮ್ಮ ಹೊಟ್ಟೆಯ ಹೊರ ಚೀಲದಲ್ಲಿ ಇಟ್ಟುಕೊಂಡು ಸಾಕಿ ಬೆಳೆಸುವ ಕಾಂಗರೂ, ಕೋಲಾ ಕರಡಿ, ಒಪೂಸಮ್ ಮುಂತಾದವುಗಳನ್ನು ಈ ವರ್ಗಕ್ಕೆ ಸೇರಿಸುತ್ತಾರೆ.

ರೋದಂತಗಳು 
ಆಹಾರವನ್ನು ಕಡಿದು ತಿನ್ನುವ ಮೊಲ, ಅಳಿಲು, ಬೀವರ್ ಮೊದಲಾದ ಪ್ರಾಣಿಗಳು ಈ ವರ್ಗಕ್ಕೆ(Rodents) ಸೇರುತ್ತವೆ.

ಮಾಂಸಾಹಾರಿಗಳು 
ಮಾಂಸಾಹಾರಿ(Carnivorous) ಪ್ರಾಣಿಗಳಾದ ಹುಲಿ, ಸಿಂಹ, ಕರಡಿ, ತೋಳ ಮುಂತಾದವು ಈ ವರ್ಗಕ್ಕೆ ಸೇರುತ್ತವೆ.

ಸಸ್ಯಾಹಾರಿಗಳು 
ಮಾಂಸಾಹಾರಿಗಳಲ್ಲದ, ಸಸ್ಯಾಹಾರಿಗಳಾದ ಸಸ್ತನಿಗಳನ್ನು ಪುನಃ ಎರಡು ಗುಂಪುಗಳಾಗಿ ವಿಂಗಡಿಸಿದ್ದಾರೆ.ಕಾಲುಗುರಿನಿಂದ ನೆಲವನ್ನು ಕೆದಕುವ ಸಸ್ಯಾಹಾರಿಗಳದು ಒಂದು ಗುಂಪಾದರೆ,ಗೊರಸುಳ್ಳ ಜೀಬ್ರಾ, ಜಿಂಕೆ, ದನ, ಕುದುರೆ,ನೀರಾನೆ,ಖಡ್ಗಮೃಗಗಳು ಇನ್ನೊಂದು ಗುಂಪಿಗೆ ಸೇರುತ್ತವೆ.

ಇತರ ಸಸ್ತನಿಗಳು 

ವಿಶಿಷ್ಟ ಲಕ್ಷಣಗಳುಳ್ಳ ಅಪೂರ್ವ ಜೀವಿಗಳಾದ ಆನೆ,ಇರುವೆಬಾಕ(Ant-eater),ಜಲಚರಗಳಾದ ತಿಮಿಂಗಿಲ,ಹಂದಿಮೀನು ಹಾಗೂ ಪಕ್ಷಿಯಂತೆ ಕಾಣುವ ಬಾವಲಿ ಕೂಡಾ ಸಸ್ತನಿ ವರ್ಗಕ್ಕೆ ಸೇರುತ್ತವೆ.

ವಿಕಾಸಗೊಂಡ ಪ್ರಾಣಿವರ್ಗದಲ್ಲಿ ಕಪಿ,ಕೋತಿ,ಬಾಲವಿಲ್ಲದ ಚಿಂಪಾಂಜಿ,ಗೊರಿಲ್ಲಾಗಳು ಸಸ್ತನಿ ವರ್ಗಕ್ಕೆ ಸೇರುತ್ತವೆ.ಕಪಿಕುಲದ ಮುಂದಿನ ಮೆಟ್ಟಿಲಿನಲ್ಲಿಯೇ ವಿಕಾಸದ ಪರಮಾವಧಿ ಸಸ್ತನಿ ಮಾನವ ಕಾಣುತ್ತಾನೆ.

ಪ್ರಾಣಿಗಳು
ಟಿ.ವಿ.ಸಿಂಗ್ ಠಾಕೂರ್

೧೯೧೧ರಲ್ಲಿ ಜನಿಸಿದ ವಿಠಲ್‌ಸಿಂಗ್ ಚಿತ್ರರಂಗದಲ್ಲಿ ಟಿ.ವಿ.ಸಿಂಗ್ ಠಾಕೂರ್ ಎಂದೇ ಪರಿಚಿತ.ಜೆಮಿನಿ ಸ್ಟುಡಿಯೋದಲ್ಲಿ ಛಾಯಾಗ್ರಾಹಕರಾಗಿ ಕೆಲಸ ಮಾಡುತ್ತಿದ್ದ ಇವರಿಗೆ ಚಿತ್ರ ನಿರ್ದೇಶಕನಾಗುವ ಅವಕಾಶ ಒದಗಿ ಬಂದದ್ದು ಹೀಗೆ.ಮಹಾತ್ಮ ಪಿಕ್ಚರ್ಸ್ ಸಂಸ್ಥೆ ಇಬ್ಭಾಗವಾದಾಗ ಅದರಿಂದ ಹೊರಗೆ ಬಂದ ಜಿ.ಎನ್.ವಿಶ್ವನಾಥಶೆಟ್ಟರು ಸ್ವತಂತ್ರವಾಗಿ ಚಿತ್ರ ನಿರ್ಮಿಸಲು ನಿರ್ಧರಿಸಿದರು."ನಲ್ಲತಂಗಳ್" ಎಂಬ ಚಿತ್ರದ ಕಥೆಯನ್ನು ಆಧರಿಸಿದ ಸೋದರಿ ಚಿತ್ರದ ನಿರ್ದೇಶನದ ಜವಾಬ್ದಾರಿ ವಿಠಲ್‌ಸಿಂಗ್‌ರವರಿಗೆ ಬಂತು.ತಮ್ಮ ಈ  ಮೊದಲ ಚಿತ್ರದ ನಿರ್ದೇಶನಕ್ಕೆ ಟಿ.ವಿ.ಸಿಂಗ್ ಠಾಕೂರ್ ಎಂದು ಹೆಸರು ಬದಲಿಸಿಕೊಂಡರು.ಮುಂದೆ ಈ ಹೆಸರೇ ಚಿತ್ರರಂಗದಲ್ಲಿ ಖಾಯಂ ಆಗಿ ಉಳಿಯಿತು.
ಪ್ರಯೋಗಶೀಲ ನಿರ್ದೇಶಕರಾಗಿದ್ದ ಇವರ ಚಿತ್ರಗಳು ಕನ್ನಡ ಚಿತ್ರರಂಗದಲ್ಲಿ  ಮೈಲುಗಲ್ಲುಗಳಾಗಿವೆ.

ಇವರ ನಿರ್ದೇಶನದ ಕೆಲವು ಪ್ರಮುಖ ಚಿತ್ರಗಳು 
 ಹರಿಭಕ್ತ
 ಓಹಿಲೇಶ್ವರ
 ಜಗಜ್ಯೋತಿ ಬಸವೇಶ್ವರ
 ಕರುಣೆಯೇ ಕುಟುಂಬದ ಕಣ್ಣು - ೧೯೬೨ರಲ್ಲಿ ಕೃಷ್ಣಮೂರ್ತಿ ಪುರಾಣಿಕರ ಕಾದಂಬರಿ ಆಧರಿಸಿ ನಿರ್ದೇಶಿಸಿದ್ದು.
 ಚಂದವಳ್ಳಿಯ ತೋಟ - ತರಾಸು ಕಾದಂಬರಿ ಆಧಾರಿತ.
 ಮಂತ್ರಾಲಯ ಮಹಾತ್ಮೆ
 ಭಾರತರತ್ನ
 ಕುಲವಧು
 ಹಸಿರು ತೋರಣ
 ಕವಲೆರಡು ಕುಲವೊಂದು
 ಭಾಗೀರಥಿ
 ಹೊಂಬಿಸಿಲು
 ಹೇಮರೆಡ್ಡಿ ಮಲ್ಲಮ್ಮ

ಒಟ್ಟಾರೆ ೨೭ ಚಿತ್ರಗಳನ್ನು ನಿರ್ದೇಶಿಸಿದ್ದಾರೆ.

ಪ್ರಶಸ್ತಿಗಳು 
ಚಂದವಳ್ಳಿಯ ತೋಟ ಚಿತ್ರಕ್ಕೆ ರಾಷ್ಟ್ರಪತಿಗಳ ಬೆಳ್ಳಿ ಪದಕ ಲಭಿಸಿದೆ.

ನಿಧನ 
ಇವರು ೧೯೯೫ರಲ್ಲಿ ಮದ್ರಾಸಿನಲ್ಲಿ ನಿಧನರಾದರು.

ಉಲ್ಲೇಖಗಳು 

ಕನ್ನಡ ಚಲನಚಿತ್ರ ನಿರ್ದೇಶಕರು
ಹೃದಯ

ಹೃದಯವು 3553 ಬೆನ್ನೆಲುಬುಳ್ಳ ಪ್ರಾಣಿಗಳಲ್ಲಿ ರಕ್ತದ ಸಂಚಲನೆಯನ್ನು ಕ್ರಮವಾಗಿ ಉಂಟುಮಾಡುವ ಒಂದು ಸ್ನಾಯು ವಿಧದ ಅಂಗ.  

ಇದು ಎದೆಯ ಮಧ್ಯದಲ್ಲಿ ಒಂದು ಸ್ವಲ್ಪ ಹಿಂದಕ್ಕೆ ಇದೆ. ಹೃದಯ ಸ್ನಾಯುಗಳ ಗೋಡೆಗಳು ನಿರ್ಜೀವವಾಗಿವೆ. ವಯಸ್ಕ ಮಾನವನ ಹೃದಯ 250 ಮತ್ತು 350 ಗ್ರಾಂ ನಷ್ಟು ದ್ರವ್ಯರಾಶಿ ಹೊಂದಿರುವ ಮುಷ್ಟಿ ಗಾತ್ರದ ಅಂಗ.

ಇದು ಹೃದಯಾವರಣ ಎಂಬ ಎರಡು ಪದರದ ಚೀಲದಿಂದ ಆವರಿಸಲ್ಪಟ್ಟಿದೆ. 

ಮಾನವ ಹೃದಯದ ಹೊರಗಿನ ಗೋಡೆಯು ಮೂರು ಪದರಗಳಿಂದ ರಚಿಸಲ್ಪಟ್ಟಿದೆ: ಒಳಪದರ, ಸ್ನಾಯುಪದರ, ಮತ್ತು ಮೇಲ್ಪದರ. ಸ್ನಾಯುಪದರ ಅಂದರೆ ಹೃದಯದ ಸ್ನಾಯು. ಒಳಪದರವು ಹೃದಯದ ಕೋಷ್ಠಗಳು ಮತ್ತು ಕವಾಟಗಳನ್ನು ಆವರಿಸುತ್ತದೆ.

ಮಾನವ ಹೃದಯವು ನಾಲ್ಕು ಕೋಷ್ಠಗಳಾಗಿ ವಿಭಜಿಸಲ್ಪಡುತ್ತದೆ: ಎರಡು ಹೃತ್ಕರ್ಣಗಳು ಮತ್ತು ಎರಡು ಹೃತ್ಕುಹರಗಳು. ಹೃತ್ಕರ್ಣಗಳು ರಕ್ತವನ್ನು ಸ್ವೀಕರಿಸುವ ಕೋಷ್ಠಗಳು ಮತ್ತು ಕುಹರಗಳು ಒತ್ತಿನೂಕುವ ಕೋಷ್ಠಗಳು. ಎಡ ಮತ್ತು ಬಲ ಭಾಗಗಳು ವಿಭಾಜಕ ಭಿತ್ತಿ(septum)ಯೆಂಬ ವಿಭಾಜಕ ಗೋಡೆಯಿಂದ ಪ್ರತ್ಯೇಕಿಸಲ್ಪಟ್ಟಿವೆ. ಈ ಎರಡು ಸ್ವೀಕರಣಾ ಕೋಣೆಗಳ ನಡುವೆ ಕವಾಟ(valves)ಗಳಿರುತ್ತವೆ. ಇವು ರಕ್ತ ಸಂಚಾರಕ್ಕೆ ಅವಕಾಶ ಮಾಡಿಕೊಡುತ್ತವೆ. ಹೃತ್ಕರ್ಣ(atrium) ಮತ್ತು ಹೃತ್ಕುಕ್ಷಿ(ventricle) ನಡುವಿನ ರಕ್ತ ಸಂಚಾರವನ್ನು ಹೃದಯದ ಬಲಬದಿಯಲ್ಲಿರುವ  ತ್ರಗ್ರ ಕವಾಟ (tricuspid valve) ಮತ್ತು ಎಡಬದಿಯಲ್ಲಿರುವ ಇದ್ದಳ ಕವಾಟ (Mitral valve) ನಿಯಂತ್ರಿಸುತ್ತವೆ.

ಹೃದಯ ಆವರ್ತನವು ಸಂಕುಚನ ಮತ್ತು ವ್ಯಾಕೋಚನ ಮತ್ತು ಮಧ್ಯದ ವಿರಾಮವನ್ನು ಒಳಗೊಳ್ಳುವ ಒಂದು ಪೂರ್ಣ ಹೃದಯಬಡಿತವನ್ನು ಸೂಚಿಸುತ್ತದೆ.

ರಕ್ತದ ಪರಿಚಲನೆ ದೇಹಕ್ಕೆ ಹಾಗೂ ದೇಹದಿಂದ ವ್ಯವಸ್ಥಿತ ಪರಿಚಲನೆ ಮತ್ತು ಶ್ವಾಸಕೋಶಗಳಿಗೆ ಹಾಗೂ ಶ್ವಾಸಕೋಶಗಳಿಂದ ಪಲ್ಮನರಿ ಪರಿಚಲನೆಯನ್ನು ಒಳಗೊಂಡಿರುತ್ತದೆ. ರಕ್ತವು ಬಲ ಮತ್ತು ಎಡ ಹೃತ್ಕರ್ಣದಲ್ಲಿ ನಿರಂತರವಾಗಿ ಸಂಗ್ರಹಗೊಳ್ಳುತ್ತದೆ. ಬಲ ಹೃತ್ಕರ್ಣ ಕುಗ್ಗಿದಾಗ, ರಕ್ತವು ತ್ರಿಕೋನಾಕಾರದ ಕವಾಟದ ಮೂಲಕ ಬಲ ಕುಹರದೊಳಗೆ ನೂಕಲ್ಪಡುತ್ತದೆ. ಬಲ ಕುಹರ ಕುಗ್ಗಿದಾಗ, ತ್ರಿಕೋನಾಕಾರದ ಕವಾಟ ಮುಚ್ಚಿಕೊಳ್ಳುತ್ತದೆ ರಕ್ತವು ಪಲ್ಮನರಿ ಕವಾಟದ ಮೂಲಕ ಪಲ್ಮನರಿ ಸೊಂಡಿಲಿನೊಳಗೆ ನೂಕಲ್ಪಡುತ್ತದೆ. ರಕ್ತ ಕಿರುಗುಳಿಗಳ ಹತ್ತಿರ ಹರಿದಾಗ ಚದರುವಿಕೆ ಪ್ರಕ್ರಿಯೆ ಮೂಲಕ ಇಂಗಾಲದ ಡೈಆಕ್ಸೈಡ್ ಮತ್ತು ಆಮ್ಲಜನಕದ ವಿನಿಮಯವಾಗುತ್ತದೆ.

ಎಡ ಹೃದಯದಲ್ಲಿ, ಆಮ್ಲಜನಕಯುಕ್ತ ರಕ್ತವನ್ನು ಪಲ್ಮನರಿ ಅಭಿಧಮನಿಗಳ ಮೂಲಕ ಎಡ ಹೃತ್ಕರ್ಣಕ್ಕೆ ಹಿಂತಿರುಗಿಸಲಾಗುತ್ತದೆ. ವ್ಯವಸ್ಥಿತ ಪರಿಚಲನೆಗಾಗಿ ಅದನ್ನು ನಂತರ ಎಡ ಕುಹರ ಮತ್ತು ಮಹಾಪಧಮನಿಯೊಳಗೆ ನೂಕಲಾಗುತ್ತದೆ. ಲೋಮನಾಳಗಳಲ್ಲಿ, ರಕ್ತದಲ್ಲಿನ ಆಮ್ಲಜನಕ ಮತ್ತು ಪೋಷಕಾಂಶಗಳನ್ನು ಜೀವಕೋಶಗಳಿಗೆ ಪೂರೈಕೆ ಮಾಡಲಾಗುತ್ತದೆ, ಮತ್ತು ಅದರ ಬದಲಿಗೆ ಇಂಗಾಲದ ಡೈಆಕ್ಸೈಡ್ ಮತ್ತು ತ್ಯಾಜ್ಯಗಳನ್ನು ಪಡೆಯಲಾಗುತ್ತದೆ. ಲೋಮನಾಳದಲ್ಲಿನ ಆಮ್ಲಜನಕರಹಿತ ರಕ್ತ ಅಭಿಧಮನಿಗಳಲ್ಲಿ ಮತ್ತು ಅಂತಿಮವಾಗಿ ಬಲ ಹೃದಯದೊಳಗೆ ಚಲಿಸುತ್ತದೆ.

ಬಲ ಹೃತ್ಕುಕ್ಷಿಯಿಂದ ಶ್ವಾಸ ಧಮನಿಗಳ (Pulmonary Arteries) ಮೂಲಕ ಶ್ವಾಸಕೋಶಕ್ಕೆ ಪೂರೈಸುವುದಕ್ಕಾಗಿ ರಕ್ತವನ್ನು ಹರಿಸಲು ಶ್ವಾಸಕೋಶ ಕವಾಟ(pulmonary valve) ಎಂಬ ಬಲ ಕವಾಟವು ಅವಕಾಶ ನೀಡುತ್ತದೆ.ರಕ್ತವು ಎಡ ಹೃತ್ಕುಕ್ಷಿಯಿಂದ ಎಡ ಮಹಾಪಧಮನಿ (aorta)ಗೆ ಹರಿಯುವುದನ್ನು ಎಡಭಾಗದಲ್ಲಿರುವ ಮಹಾಪಧಮನಿ ಕವಾಟ (aortic valve) ನಿಯಂತ್ರಿಸುತ್ತದೆ.ಸಾಮಾನ್ಯ ವ್ಯಕ್ತಿಯ ಹೃದಯವು ಐದು ಲೀಟರಿನಷ್ಟು ರಕ್ತವನ್ನು ಪಂಪ್ ಮಾಡುತ್ತದೆ, ಅದು ನಿರಂತರವಾಗಿ ಇಡೀ ದೇಹದಲ್ಲಿ ಹರಿಯುತ್ತಿರುತ್ತದೆ.ರಕ್ತವು ಹೃದಯದಿಂದ ಅಪಧಮನಿ(Arteries) ಎಂಬ ರಕ್ತನಾಳಗಳಿಗೆ ಸಂಚರಿಸಿ, ನಂತರ ಲೋಮನಾಳಗಳು(capillaries) ಎಂಬ ಸಣ್ಣ ರಕ್ತನಾಳಗಳಿಗೆ ಹರಿದು ಕೊನೆಯಲ್ಲಿ ಅಭಿಧಮನಿಗೆ ಸಂಚರಿಸಿ ಹೃದಯಕ್ಕೆ ಮರಳುತ್ತದೆ.ಸುಮಾರು 60 ಸೆಕೆಂಡುಗಳಲ್ಲಿ ನಡೆದು ಹೋಗುವ ಈ ಸಂಪೂರ್ಣ ಪ್ರಕ್ರಿಯೆಯಲ್ಲಿ ರಕ್ತವು ನಮ್ಮ ದೇಹದ ಮೂಳೆಗಳಿಗೆ, ಮಾಂಸಖಂಡಗಳಿಗೆ, ಜೀವಕೋಶಗಳಿಗೆ ಮತ್ತು ಇತರ ಎಲ್ಲಾ ಅವಯವಗಳಿಗೆ ಶುದ್ಧರಕ್ತ ಸಹಿತ ಆಮ್ಲಜನಕದೊಂದಿಗೆ ಸಂಪೂರ್ಣ ಆರೈಕೆಯನ್ನು ನೀಡುತ್ತದೆ.

ಉಲ್ಲೇಖಗಳು 

ಕಾರ್ಯ ಮತ್ತು ರಚನೆ
ಜನವರಿ ೩

ಜನವರಿ ೨ - ಜನವರಿ ತಿಂಗಳಿನ ಮೂರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿ, ಈ ದಿನದ ನಂತರ ೩೬೨ ದಿನಗಳು (ಅಧಿಕ ವರ್ಷದಲ್ಲಿ ೩೬೩ ದಿನಗಳು) ಇರುತ್ತವೆ.

ಪ್ರಮುಖ ಘಟನೆಗಳು 
 ೧೮೧೫ - ಆಸ್ಟ್ರಿಯ, ಬ್ರಿಟನ್ ಮತ್ತು ಫ್ರಾನ್ಸ್ ದೇಶಗಳು ಪ್ರಶ್ಯ ಮತ್ತು ರಷ್ಯಾಗಳ ವಿರುದ್ಧ ಗುಪ್ತ ಸಂರಕ್ಷಣ ಒಪ್ಪಂದವನ್ನು ಮಾಡಿಕೊಂಡವು.
 ೧೮೪೮ - ಲೈಬೀರಿಯದ ಪ್ರಥಮ ರಾಷ್ಟ್ರಪತಿಯಾಗಿ ಜೊಸೆಫ್ ಜೆಂಕಿನ್ಸ್ ರಾಬರ್ಟ್ಸ್ ಪ್ರಮಾಣವಚನ ಸ್ವೀಕರಿಸಿದರು.
 ೧೮೬೧ - ಅಮೆರಿಕದಲ್ಲಿ ಅಂತರ್ಯುದ್ಧವಾಯಿತು.
 ೧೯೧೧ - ರಷ್ಯಾದ ತುರ್ಕಮೆನಿಸ್ತಾನ್‍ನಲ್ಲಿ ಭೂಕಂಪ

ಜನನ 
 ೧೮೮೩ - ಕ್ಲೆಮೆಂಟ್ ಆಟ್ಲಿ, ಯುನೈಟೆಡ್ ಕಿಂಗ್‍ಡಮ್ನ ಪ್ರಧಾನಮಂತ್ರಿ.
 ೧೮೩೧ - ಸಾವಿತ್ರಿಬಾಯಿ ಫುಲೆ, ಭಾರತಭಾರತದ ಮೊಟ್ಟ ಮೊದಲ ಶಿಕ್ಷಕಿ.

ನಿಧನ

ಹಬ್ಬಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಜನವರಿಯ ದಿನಗಳು
ಜನವರಿ
ಜನವರಿ ೫

ಜನವರಿ ೫ - ಜನವರಿ ತಿಂಗಳಿನ ಐದನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿ, ಈ ದಿನದ ನಂತರ ೩೬೦ ದಿನಗಳು (ಅಧಿಕ ವರ್ಷದಲ್ಲಿ ೩೬೧ ದಿನಗಳು) ಇರುತ್ತವೆ.

ಪ್ರಮುಖ ಘಟನೆಗಳು 
 ೧೭೫೯ - ಜಾರ್ಜ್ ವಾಷಿಂಗ್ಟನ್ ಮತ್ತು ಮಾರ್ಥ ಡಾಂಡ್ರಿಡ್ಜ್ ಕಸ್ಟಿಸ್ರವರ ಮದುವೆಯಾಯಿತು.
 ೨೦೦೫ - ಸೌರವ್ಯೂಹದ ತಿಳಿದಿರುವ ಅತೀ ದೊಡ್ಡ ಕುಬ್ಜ ಗ್ರಹವಾದ ಈರಿಸ್ನ ಪತ್ತೆ.

ಜನನ 
 ೧೫೯೨ - ಷಾ ಜಹಾನ್, ಮುಘಲ್ ಚಕ್ರವರ್ತಿ.
 ೧೮೫೫ - ಕಿಂಗ್ ಜಿಲೆಟ್, ಅಮೇರಿಕದ ಸಂಶೋಧಕ.
 ೧೮೯೩ - ಪರಮಹಂಸ ಯೋಗಾನಂದ, ಭಾರತದ ಯೋಗಿ.
 ೧೯೨೮ - ಜುಲ್ಫಿಕಾರ್ ಆಲಿ ಭುಟ್ಟೊ, ಪಾಕಿಸ್ತಾನದ ಪ್ರಧಾನಮಂತ್ರಿ.
 ೧೯೩೮ - ಮೊದಲನೇ ಜುವಾನ್ ಕಾರ್ಲೊಸ್, ಸ್ಪೇನ್ನ ರಾಜ.

ನಿಧನ 
 ೮೪೨ - ಅಲ್ ಮು'ತಾಸಿಮ್, ಅಬ್ಬಾಸಿದ್ ಸಾಮ್ರಾಜ್ಯದ ಕಲೀಫ್.
 ೧೯೭೦ - ಮ್ಯಾಕ್ಸ್ ಬಾರ್ನ್, ಜರ್ಮನಿಯ ಭೌತಶಾಸ್ತ್ರಜ್ಞ ಮತ್ತು ಭೌತಶಾಸ್ತ್ರದ ನೋಬೆಲ್ ಪ್ರಶಸ್ತಿ ವಿಜೇತ.

ಹಬ್ಬಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಜನವರಿಯ ದಿನಗಳು
ಜನವರಿ
ಜನವರಿ ೬

ಜನವರಿ ೬ - ಜನವರಿ ತಿಂಗಳಿನ ಆರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿ, ಈ ದಿನದ ನಂತರ ೩೫೯ ದಿನಗಳು (ಅಧಿಕ ವರ್ಷದಲ್ಲಿ ೩೬೦ ದಿನಗಳು) ಇರುತ್ತವೆ.

ಪ್ರಮುಖ ಘಟನೆಗಳು 
 ೧೮೩೮ - ಟೆಲಿಗ್ರಾಫ್ ಅನ್ನು ಸ್ಯಾಮುಯಲ್ ಮೊರ್ಸ್ ಮೊದಲ ಬಾರಿಗೆ ಯಶಸ್ವಿಯಾಗಿ ಬಳಸಿದರು.
 ೧೯೨೯ - ಮದರ್ ಥೆರೆಸ ತಮ್ಮ ಜನಸೇವೆ ಕಾರ್ಯವನ್ನು ಪ್ರಾರಂಭಿಸಲು ಕಲ್ಕತ್ತೆಗೆ ಆಗಮಿಸಿದರು.
 ೨೦೦೪ - ಜಯ ಭಾರತ ಜನನಿಯ ತನುಜಾತೆಯನ್ನು ಕರ್ನಾಟಕದ ರಾಜ್ಯಗೀತೆಯಾಗಿ ಘೋಷಿಸಲಾಯಿತು.

ಜನನ 
 ೧೪೧೨ - ಜೋನ್ ಆಫ್ ಆರ್ಕ್, ಫ್ರಾನ್ಸ್ನ ರಾಷ್ಟ್ರೀಯ ನಾಯಕಿ. (ಪೌರಾಣಿಕವಾಗಿ ಮನ್ನಿತ ದಿನ)
 ೧೮೮೩ - ಖಲೀಲ್ ಗಿಬ್ರಾನ್, ಲೆಬನನ್ನ ಲೇಖಕ.
 ೧೯೦೩ - ಮೌರೀಸ್ ಅಬ್ರವನೇಲ್, ಗ್ರೀಸ್ ಮೂಲದ ಸಂಗೀತಗಾರ.
 ೧೯೨೦ - ಜಾನ್ ಮೇನಾರ್ಡ್ ಸ್ಮಿತ್, ಇಂಗ್ಲೆಂಡ್ನ ಜೀವಶಾಸ್ತ್ರಜ್ಞ.
 ೧೯೫೯ - ಕಪಿಲ್ ದೇವ್, ಭಾರತದ ಕ್ರಿಕೆಟ್ ಆಟಗಾರ.
 ೧೯೬೬ - ಎ. ಆರ್. ರೆಹಮಾನ್, ಭಾರತದ ಸಂಗೀತ ನಿರ್ದೇಶಕ.

ನಿಧನ 
 ೧೮೮೪ - ಗ್ರೆಗೊರ್ ಮೆಂಡೆಲ್, ಆಸ್ಟ್ರಿಯದ ಪಾದ್ರಿ ಮತ್ತು ಜೀವಶಾಸ್ತ್ರಜ್ಞ.
 ೧೯೧೮ - ಜಾರ್ಜ್ ಕ್ಯಾಂಟೊರ್, ಜರ್ಮನಿಯ ಗಣಿತಜ್ಞ.
 ೧೯೧೯ - ಥಿಯೊಡೋರ್ ರೂಸ್ವೆಲ್ಟ್, ಅಮೇರಿಕದ ೨೫ನೇ ರಾಷ್ಟ್ರಪತಿ.

ಹಬ್ಬಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಜನವರಿಯ ದಿನಗಳು
ಜನವರಿ
ಜನವರಿ ೭

ಜನವರಿ ೭ - ಜನವರಿ ತಿಂಗಳಿನ ಏಳನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿ, ಈ ದಿನದ ನಂತರ ೩೫೮ ದಿನಗಳು (ಅಧಿಕ ವರ್ಷದಲ್ಲಿ ೩೫೯ ದಿನಗಳು) ಇರುತ್ತವೆ.

ಪ್ರಮುಖ ಘಟನೆಗಳು 
 ೧೬೧೦ - ಗೆಲಿಲಿಯೊ ಗೆಲಿಲಿಯು ಗುರುಗ್ರಹದ ೪ ಅತೀ ದೊಡ್ಡ ನೈಸರ್ಗಿಕ ಉಪಗ್ರಹಗಳನ್ನು ವೀಕ್ಷಿಸಿದ.
 ೧೯೨೪ - ಪ್ಯಾರಿಸ್ನಲ್ಲಿ ಅಂತರರಾಷ್ಟ್ರೀಯ ಹಾಕಿ ಸಂಘಟನೆಯ ಸ್ಥಾಪನೆ.

ಜನನ 
 ೧೯೪೭ - ಶೋಭ ಡೇ, ಭಾರತೀಯ ಲೇಖಕಿ. 
 ೧೮೭೫ - ಥಾಮಸ್ ಹಿಕ್ಸ್, ಅಮೆರಿಕನ್ ಓಟಗಾರ
 ೧೮೭೫ - ಗುಸ್ತಾವ್ ಫ್ಲಾಟೊ, ಜರ್ಮನ್ ವ್ಯಾಯಾಮಪಟು

ನಿಧನ 
 ೧೯೪೩ - ನಿಕೊಲ ಟೆಸ್ಲ, ಸೆರ್ಬಿಯ ಮೂಲದ ತಂತ್ರಜ್ಞಾನಿ. 
 ೨೦೦೧ - ಜೇಮ್ಸ್ ಕಾರ್, ಅಮೆರಿಕನ್ ಗಾಯಕ

ಹಬ್ಬಗಳು/ಆಚರಣೆಗಳು 

 ಡಿ ಸಿಬ್ಬಂದಿ ದಿನ (ಮಧ್ಯಯುಗದ ಯುರೋಪ್)

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಜನವರಿಯ ದಿನಗಳು
ಜನವರಿ
ಕಕ್ಷೀಯ ಪಾತ

ಯಾವುದೇ ಗ್ರಹದ ಓರೆಯಾದ ಕಕ್ಷೆಯು ಒಂದು ನಿರ್ದೇಶಕ ಸಮತಳವನ್ನು (ಉದಾ: ಸಾಮಾನ್ಯವಾಗಿ ಭೂಕೇಂದ್ರೀಯ ಕಕ್ಷೆಗಳಿಗೆ ಸಮಭಾಜಕದ ಸಮತಳವು ಮತ್ತು ಸೌರಕೇಂದ್ರೀಯ ಕಕ್ಷೆಗಳಿಗೆ ಕ್ರಾಂತಿವೃತ್ತದ ಸಮತಳವು ನಿರ್ದೇಶಕ ಸಮತಳವಾಗಿರುತ್ತದೆ) ಛೇದಿಸುವ ಎರಡು ಬಿಂದುಗಳನ್ನು ಕಕ್ಷೀಯ ಪಾತಗಳೆಂದು ಕರೆಯಲಾಗುತ್ತದೆ.

ಆರೋಹಣ (ಅಥವಾ ಉತ್ತರ) ಸಂಪಾತದಲ್ಲಿ ಖಗೋಳಕಾಯವು ದಕ್ಷಿಣಾರ್ಧಗೋಳದಿಂದ ಉತ್ತರಕ್ಕೆ ಚಲಿಸಿದರೆ, ಅವರೋಹಣ (ಅಥವಾ ದಕ್ಷಿಣ) ಸಂಪಾತದಲ್ಲಿ ಕಾಯವು ಪುನಃ ದಕ್ಷಿಣಕ್ಕೆ ಚಲಿಸುತ್ತದೆ. ಪಾತ ರೇಖೆಯು ಕಕ್ಷೆಯ ಸಮತಳ ಮತ್ತು ನಿರ್ದೇಶಕ ಸಮತಳಗಳ ಛೇದನವಾಗಿದ್ದು, ಆರೋಹಣ ಮತ್ತು ಅವರೋಹಣ ಸಂಪಾತಗಳನ್ನು ಸೇರಿಸುತ್ತದೆ.
"ಉತ್ತರ" ದಿಕ್ಕಿನ ನಿರ್ಧಾರವು ಭೂಮಿಯ ಅಕ್ಷದ ಮೇಲೆ ಅವಲಂಬಿತವಾಗಿದ್ದು, ಇವೆರಡೂ ಸಮಭಾಜಕ ಅಥವಾ ಕ್ರಾಂತಿವೃತ್ತವನ್ನು ಸೂಚಿಸುತ್ತವೆ. ಬೇರೆ ಸಮತಳಗಳನ್ನು ನಿರ್ಧರಿಸಲು ಬೇರೆಯೇ ವ್ಯಾಖ್ಯಾನಗಳು ಬೇಕು.

ಚಂದ್ರನ ಅಯನವು ಚಂದ್ರನ ಪಾತಗಳ ಮೇಲೆ ಪ್ರಭಾವ ಬೀರುತ್ತದೆ. ಚಂದ್ರನ ಮೇಲೆ ಸೂರ್ಯನ ಗುರುತ್ವಾಕರ್ಷಣೆಯ ಕಾರಣದಿಂದ ಚಂದ್ರನು ನಿಧಾನವಾಗಿ ಪಶ್ಚಿಮಕ್ಕೆ ಚಲಿಸುವುದನ್ನು ಅಯನವೆನ್ನಲಾಗುತ್ತದೆ. (ಗ್ರಹಣ ಲೇಖನವನ್ನೂ ನೋಡಿ)

ಇವನ್ನೂ ನೋಡಿ 
 ಚಂದ್ರನ ಪಾತಗಳು – ಚಂದ್ರನ ಕಕ್ಷೀಯ ಪಾತಗಳು.

ಕಕ್ಷೀಯ ಅಂಶಗಳು
ಖಗೋಳಶಾಸ್ತ್ರ
ಪೊಯನ್ ಸೆಟಿಯಾ

ಪೊಯನ್ ಸೆಟಿಯಾ ಒಂದು ಪೊದೆ ಗಿಡ. ಇದರ ಎಲೆಗಳು ಕೆಂಬಣ್ಣವಾಗಿರುತ್ತದೆ. ಅವುಗಳ ಮಧ್ಯೆ ಮಿನುಗುವ ಬಂಗಾರ ವರ್ಣದ ಹೂಗಳು ಬಹಳ ಆಕರ್ಷಕವಾಗಿರುತ್ತದೆ. ಉದ್ಯಾನ ಅಥವಾ ಮನೆಯಂಗಳದ ಅಂದವನ್ನು ಹೆಚ್ಚಿಸುವುದರಲ್ಲಿ ಮಹತ್ತರ ಪಾತ್ರ ನಿರ್ವಹಿಸುತ್ತದೆ. 
ಔಡಲ ಅಥವಾ ಹರಳು ಗಿಡದ ಸಂಬಂಧಿಯಾಗಿರುವ ಪೊಯನ್ ಸೆಟಿಯಾ, ಯುಫೋರ್ ಬಿಯೇಸೀ ಕುಟುಂಬಕ್ಕೆ ಸೇರಿದೆ. ಇದನ್ನು ವರಂಡಿ ವರ್ಗವೆಂದೇ ಗುರುತಿಸುತ್ತಾರೆ. 
ಇಡೀ ಗಿಡಕ್ಕೆ ಶೋಭೆಯನ್ನು ತಂದುಕೊಡುವ ಈ ಕೆಂಬಣ್ಣ ಹೂವಿನದೇನಲ್ಲ. ಇದು ಈ ಗಿಡದ ಟೊಂಗೆಗಳಲ್ಲಿರುವ ಪುಷ್ಪಪತ್ರ
ಅಥವಾ ಉಪಪತ್ರಗಳದ್ದು.

ಸಸ್ಯಶಾಸ್ತ್ರ
ಸಸ್ಯಗಳು
ಅಲಂಕಾರಿಕ ಸಸ್ಯಗಳು

da:Julestjerne
ಆರೋಹಣ ಸಂಪಾತದ ರೇಖಾಂಶ

ಆರೋಹಣ ಸಂಪಾತದ ರೇಖಾಂಶವು (ಇದನ್ನು Ω ಚಿಹ್ನೆಯಿಂದ ಸೂಚಿಸಲಾಗುತ್ತದೆ) ಖಗೋಳ ಕಕ್ಷಾ ಅಂಶಗಳಲ್ಲಿ ಒಂದು. ಅಂತರಿಕ್ಷದಲ್ಲಿ ಖಗೋಳಕಾಯಗಳ ಕಕ್ಷೆಗಳನ್ನು ಖಚಿತವಾಗಿ ನಿರೂಪಿಸಲು ಬಳಸಲಾಗುವ ಹಲವು ಅಂಶಗಳಲ್ಲಿ ಇದೂ ಒಂದು. ಸೂರ್ಯನನ್ನು ಪರಿಭ್ರಮಿಸುತ್ತಿರುವ ಒಂದು ಕಾಯದ ಈ ರೇಖಾಂಶವು ಮೇಷದ ಮೊದಲ ಬಿಂದು ಮತ್ತು ಆ ಕಾಯದ ಆರೋಹಣ ಸಂಪಾತಗಳು ಸೂರ್ಯನಲ್ಲಿ ನಿರ್ಮಿಸುವ ಕೋನಕ್ಕೆ ಸಮನಾಗಿರುತ್ತದೆ. ಈ ಅಳತೆಯನ್ನು ಕ್ರಾಂತಿವೃತ್ತದ ನಿರ್ದೇಶಕ ಸಮತಳದಲ್ಲಿ ಮಾಡಲಾಗುತ್ತದೆ.

ಸ್ಥಿತಿ ಸದಿಶಗಳಿಂದ ಲೆಕ್ಕಾಚಾರ
ಖಗೋಳಗತಿವಿಜ್ಞಾನದಲ್ಲಿ, ದೀರ್ಘವೃತ್ತೀಯ ಕಕ್ಷೆಗಳಿಗೆ, ಆರೋಹಣ ಸಂಪಾತದ ರೇಖಾಂಶ, ಅಥವಾ  ಪ್ರಮಾಣವು ನಿರ್ದೇಶಕ ದಿಕ್ಕು (ಉದಾ: ವಸಂತ ವಿಷುವದತ್ತ) ಮತ್ತು ಆರೋಹಣ ಸಂಪಾತಗಳ ನಡುವಣ ಕೋನಕ್ಕೆ ಸಮನಾಗಿರುತ್ತದೆ. ಇದನ್ನು ಕಕ್ಷೀಯ ಸ್ಥಿತಿ ಸದಿಶಗಳಿಂದ ಈ ರೀತಿ ಕಂಡುಹಿಡಿಯಬಹುದು:
 
( ಆದರೆ,  ಆಗುತ್ತದೆ)
ಚಿಹ್ನೆಗಳು: 
  ಪ್ರಮಾಣವು  ಸದಿಶದ x-ಅಂಶ,
  ಚಿಹ್ನೆಯು ಆರೋಹಣ ಸಂಪಾತದ ದಿಕ್ಕಿನಲ್ಲಿರುವ ಕಾರ್ಟೀಸಿಯನ್ ಸದಿಶ (ಅಂದರೆ,  ಸದಿಶದ z-ಅಂಶವು ಸೊನ್ನೆಯಾಗಿರುತ್ತದೆ).
ಸಮಭಾಜಕೀಯ ಕಕ್ಷೆಗಳ (ಅಂದರೆ, ಈ ಕಕ್ಷೆಗಳ ಕಕ್ಷೀಯ ಓರೆಯು ಸೊನ್ನೆಯಾಗಿರುತ್ತದೆ)  ಪ್ರಮಾಣಕ್ಕೆ ಯಾವ ಅರ್ಥವೂ ಇಲ್ಲ. ಇವುಗಳನ್ನು ವ್ಯಾಖ್ಯಾನಿಸಲು ಅಸಾಧ್ಯ. ಹೀಗಾಗಿ, ಇವುಗಳ ಲೆಕ್ಕಾಚಾರದ ಸಮಯದಲ್ಲಿ ವಾಡಿಕೆಯಂತೆ ಈ ಪ್ರಮಾಣವನ್ನು ಸೊನ್ನೆಯೆಂದು ಪರಿಗಣಿಸಲಾಗುತ್ತದೆ: ಅಂದರೆ, ಆರೋಹಣ ಸಂಪಾತವನ್ನು x-ಅಕ್ಷವು ವಸಂತ ವಿಷುವ ದಿಕ್ಕೆನೆಡೆಗಿದ್ದು, z-ಅಕ್ಷವು ಮೇಲ್ದಿಕ್ಕಿನೆಡೆಗಿರುವ ಒಂದು ನಿರ್ದೇಶಕ ಚೌಕಟ್ಟಿನಲ್ಲಿ  ಇಂದ ಬರುವ ನಿರ್ದೇಶಕ ದಿಕ್ಕಿಗೆ ಅಳವಡಿಸಲಾಗುತ್ತದೆ.

ಇವನ್ನೂ ನೋಡಿ 
ವಸಂತ ವಿಷುವ
ಆರೋಹಣ ಸಂಪಾತ

ಕಕ್ಷೀಯ ಅಂಶಗಳು
ಖಗೋಳಶಾಸ್ತ್ರ

bg:Дължина на възходящия възел
ca:Longitud del node ascendent
da:Opstigende knudes længde
de:Argument des Knotens
en:Longitude of the ascending node
es:Longitud del nodo ascendente
fi:Nousevan solmun pituus
it:Longitudine del nodo ascendente
pl:Długość węzła wstępującego
sk:Dĺžka výstupného uzla
vi:Kinh độ của điểm nút lên